text: αιτήματός του, για σκοπούς πρόληψης, διερεύνησης ανίχνευσης ή δίωξης της τρομοκρατίας ή της χρηματοδότησής της· καιβ) οι συναφείς πληροφορίες που αποκτώνται μέσω του ΤFTP τίθενται στη διάθεση των αρχών επιβολής του νόμου, δημόσιας ασφάλειας ή αντιτρομοκρατίας των κρατών μελών, ή της Ευρωπόλ ή της Εurojust, με σκοπό την πρόληψη, διερεύνηση, ανίχνευση ή δίωξη της τρομοκρατίας ή της χρηματοδότησης της τρομοκρατίας.2. Οι Ηνωμένες Πολιτείες της Αμερικής, η Ευρωπαϊκή Ένωση και τα κράτη μέλη της λαμβάνουν όλα τα αναγκαία και ενδεδειγμένα μέτρα στα πλαίσια των αρμοδιοτήτων τους για να εφαρμόσουν τις διατάξεις και να επιτύχουν τον σκοπό της παρούσας συμφωνίας.Άρθρο 2Πεδίο εφαρμογήςΣυμπεριφορά που σχετίζεται με τρομοκρατία ή με χρηματοδότηση της τρομοκρατίαςΗ παρούσα συμφωνία εφαρμόζεται στην απόκτηση και χρησιμοποίηση της ανταλλαγής μηνυμάτων οικονομικής φύσεως που αφορούν πληρωμές και των συναφών δεδομένων προκειμένου για την πρόληψη, τη διερεύνηση, την ανίχνευση ή τη δίωξη:α) πράξεων προσώπου ή οντότητας που ενέχουν την άσκηση βίας ή είναι άλλως επικίνδυνες για την ανθρώπινη ζωή ή δημιουργούν κίνδυνο ζημιών για περιουσία ή υποδομές, και οι οποίες, λόγω του χαρακτήρα τους και του εκάστοτε πλαισίου, κρίνεται εύλογα ότι διαπράττονται με σκοπό:i) τον εκφοβισμό ή την επιβολή εξαναγκασμού στον άμαχο πληθυσμό·ii) τον εκφοβισμό, την εξώθηση ή τον εξαναγκασμό μιας κυβέρνησης ή ενός διεθνούς οργανισμού προκειμένου να προβεί σε ή να απόσχει από μια ενέργεια· ήiii) τη σοβαρή αποσταθεροποίηση ή την καταστροφή των θεμελιωδών πολιτικών, συνταγματικών, οικονομικών ή κοινωνικών δομών μιας χώρας ή ενός διεθνούς οργανισμού·β) πρόσωπο ή οντότητα που επικουρούν, χρηματοδοτούν ή παρέχουν οικονομική, υλική ή τεχνολογική υποστήριξη, ή οικονομικές ή άλλες υπηρεσίες σε πράξεις περιγραφόμενες στο εδάφιο α)· ήγ) πρόσωπο ή οντότητα που βοηθούν, υποθάλπουν ή επιχειρούν πράξεις περιγραφόμενες στα εδάφια α) ή β).Άρθρο 3Εξασφάλιση της παροχής πληροφοριών από καθορισμένους παρόχουςΗ Ευρωπαϊκή Ένωση εξασφαλίζει, σύμφωνα με την παρούσα συμφωνία, ότι οι οντότητες τις οποίες ορίζουν από κοινού τα μέρη δυνάμει της παρούσας συμφωνίας ως παρόχους διεθνών υπηρεσιών ανταλλαγής μηνυμάτων οικονομικής φύσεως που αφορούν πληρωμές ("καθορισμένοι πάροχοι") θέτουν στη διάθεση του Υπουργείου Οικονομικών των ΗΠΑ τα αιτούμενα οικονομικής φύσεως μηνύματα που αφορούν πληρωμές και συναφή δεδομένα, για σκοπούς πρόληψης, διερεύνησης, ανίχνευσης ή δίωξης της τρομοκρατίας ή της χρηματοδότησής της ("παρεχόμενα δεδομένα").Άρθρο 4Αιτήσεις των ΗΠΑ για την απόκτηση δεδομένων από καθορισμένους παρόχους1. Σύμφωνα με το άρθρο 8 της συμφωνίας περί αμοιβαίας δικαστικής συνδρομής μεταξύ της Ευρωπαϊκής Ένωσης και των Ηνωμένων Πολιτειών της Αμερικής, η οποία υπεγράφη στην Ουάσιγκτον στις 25 Ιουνίου του 2003, και τη σχετική διμερή νομοθετική πράξη περί αμοιβαίας δικαστικής συνδρομής μεταξύ των Ηνωμένων Πολιτειών της Αμερικής και του κράτους μέλους στο οποίο έχει τη βάση του ή αποθηκεύει τα ζητούμενα δεδομένα ο καθορισμένος πάροχος, το Υπουργείο Οικονομικών των ΗΠΑ εκδίδει αίτηση σχετική με τρέχουσα έρευνα που αφορά συγκεκριμένη συμπεριφορά, όπως προβλέπεται από το άρθρο 2, η οποία έλαβε χώρα, ή σε περίπτωση που βάσει προϋπαρχουσών πληροφοριών ή αποδεικτικών στοιχείων υπάρχουν λόγοι να πιστεύεται ότι μπορεί να έλαβε χώρα. Για τον σκοπό αυτό, το Υπουργείο Οικονομικών των ΗΠΑ θεωρείται ως διοικητική αρχή στην οποία παρέχεται συνδρομή.2. Η αίτηση προσδιορίζει με τον σαφέστερο δυνατό τρόπο τα στοιχεία που έχει αποθηκευμένα ο


text: καθορισμένος πάροχος εντός του εδάφους της Ευρωπαϊκής Ένωσης, τα οποία είναι αναγκαία για τον σκοπό αυτό. Τα δεδομένα μπορούν να συμπεριλαμβάνουν τον εντοπισμό πληροφοριών σχετικά με τον εντολέα ή/και τον αποδέκτη της συναλλαγής, μεταξύ των οποίων το όνομα, ο αριθμός λογαριασμού, η διεύθυνση, ο εθνικός αριθμός ταυτότητας και άλλα δεδομένα προσωπικού χαρακτήρα που αφορούν μηνύματα οικονομικής φύσεως.Η αίτηση τεκμηριώνει την ανάγκη για τα αιτούμενα δεδομένα και περιορίζεται στα απολύτως απαραίτητα ούτως ώστε να ελαχιστοποιείται ο όγκος των ζητούμενων δεδομένων, λαμβάνοντας δεόντως υπόψη γεωγραφικές αναλύσεις και αναλύσεις των απειλών και των ευάλωτων σημείων.3. Η αίτηση διαβιβάζεται από το Υπουργείο Δικαιοσύνης των ΗΠΑ στην κεντρική αρχή του κράτους μέλους στο οποίο έχει τη βάση του ή αποθηκεύει τα αιτούμενα δεδομένα ο καθορισμένος πάροχος.4. Οι Ηνωμένες Πολιτείες της Αμερικής διαβιβάζουν ταυτοχρόνως αντίγραφο της αίτησης στην κεντρική αρχή του άλλου κράτους μέλους. Οι Ηνωμένες Πολιτείες της Αμερικής διαβιβάζουν επίσης ταυτοχρόνως αντίγραφο της αίτησης στα εθνικά μέλη της Eurojust αυτών των κρατών μελών.5. Αφ’ ης στιγμής παραλάβει την τεκμηριωμένη αίτηση σύμφωνα με την παράγραφο 2, η κεντρική αρχή του κράτους μέλους προς το οποίο απευθύνεται εξακριβώνει ότι η αίτηση είναι σύμφωνη με την παρούσα συμφωνία και τις ισχύουσες απαιτήσεις της διμερούς συμφωνίας αμοιβαίας νομικής συνδρομής. Εφόσον αυτό εξακριβωθεί, η αίτηση διαβιβάζεται στην αρμόδια αρχή για να εκτελεσθεί σύμφωνα με το δίκαιο του κράτους μέλους στο οποίο απευθύνεται η αίτηση.Αν η αίτηση διαβιβάστηκε στην κεντρική αρχή του κράτους μέλους στο οποίο έχει τη βάση του ο καθορισμένος πάροχος, το κράτος μέλος στο οποίο είναι αποθηκευμένα τα δεδομένα παρέχει συνδρομή για την εκτέλεση της αίτησης.Για την εκτέλεση του αιτούμενου μέτρου ακολουθείται διαδικασία επείγοντος.6. Αν ο καθορισμένος πάροχος δεν είναι για τεχνικούς λόγους σε θέση να προσδιορίσει και να παράσχει τα συγκεκριμένα δεδομένα που ανταποκρίνονται στην αίτηση, όλα τα εν δυνάμει συναφή δεδομένα διαβιβάζονται συγκεντρωτικά, με την επιφύλαξη του άρθρου 5 παράγραφος 2, στην αρμόδια αρχή του κράτους μέλους στο οποίο απευθύνεται η αίτηση.7. Τα δεδομένα διαβιβάζονται μεταξύ των καθορισμένων αρχών του κράτους μέλους στο οποίο απευθύνεται η αίτηση και των Ηνωμένων Πολιτειών της Αμερικής.8. Η Ευρωπαϊκή Ένωση εξασφαλίζει ότι ο καθορισμένος πάροχος τηρεί λεπτομερές αρχείο όλων των δεδομένων που διαβιβάσθηκαν στην αρμόδια αρχή του κράτους μέλους στο οποίο απευθύνεται η αίτηση για τους σκοπούς της παρούσας συμφωνίας.9. Τα δεδομένα που διαβιβάστηκαν νομότυπα βάσει της παρούσας διάταξης μπορούν να εξετάζονται για τους σκοπούς άλλων ερευνών που αφορούν τις μορφές συμπεριφοράς που αναφέρονται στο άρθρο 2, τηρουμένου πλήρως του άρθρου 5 της παρούσας συμφωνίας.Άρθρο 5Εγγυήσεις που εφαρμόζονται στην επεξεργασία των παρεχόμενων δεδομένων1. Το Υπουργείο Οικονομικών των ΗΠΑ εξασφαλίζει ότι η επεξεργασία των παρεχόμενων δεδομένων γίνεται σύμφωνα με τις διατάξεις της παρούσας συμφωνίας.2. Το ΤFTP δεν προσφεύγει σε εξόρυξη δεδομένων ή σε τυχόν άλλους τύπους αλγοριθμικής ή αυτόματης ανάλυσης προφίλ ή ηλεκτρονικού φίλτρου. Το Υπουργείο Οικονομικών των ΗΠΑ εξασφαλίζει την προστασία των δεδομένων προσωπικού χαρακτήρα βάσει των κάτωθι εγγυήσεων, οι οποίες εφαρμόζονται χωρίς διακρίσεις, ιδίως λόγω εθνικότητας ή χώρας διαμονής:α) η επεξεργασία των παρεχόμενων δεδομένων γίνεται αποκλειστικά για σκοπούς πρόληψης, διερεύνησης, ανίχνευσης ή δίωξης της τρομοκρατίας ή της χρηματοδότησής της·β)

type: contracts

jurisdiction: EU


text: κάθε έρευνα παρεχόμενων δεδομένων βασίζεται σε προϋπάρχουσες πληροφορίες ή αποδεικτικά στοιχεία που καταδεικνύουν ότι το υποκείμενο της έρευνας έχει σύνδεσμο με την τρομοκρατία ή τη χρηματοδότησή της·γ) κάθε ατομική έρευνα παρεχομένων δεδομένων TFTP σχεδιάζεται αυστηρά για την κάθε συγκεκριμένη περίπτωση, τεκμηριώνει τον λόγο για τον οποίο κρίνεται ότι το υποκείμενο της έρευνας έχει σύνδεσμο με την τρομοκρατία ή τη χρηματοδότησή της, και υποβάλλεται συμπεριλαμβάνοντας τον σύνδεσμο με την τρομοκρατία ή τη χρηματοδότησή της, ο οποίος απαιτείται για να δρομολογηθεί η έρευνα·δ) τα παρεχόμενα δεδομένα φυλάσσονται σε ασφαλές φυσικό περιβάλλον, χωριστά από όλα τα άλλα δεδομένα, με υψηλού επιπέδου συστήματα και ελέγχους εισβολής προκειμένου να αποτρέπεται η μη εξουσιοδοτημένη πρόσβαση στα δεδομένα·ε) η πρόσβαση στα παρεχόμενα δεδομένα περιορίζεται αποκλειστικά στους αναλυτές που διεξάγουν έρευνες για την τρομοκρατία ή τη χρηματοδότησή της και στα πρόσωπα που συμμετέχουν στην τεχνική υποστήριξη, τη διαχείριση και την εποπτεία του TFΤΡ·στ) δεν παράγονται αντίγραφα των παρεχόμενων δεδομένων, πλην των εφεδρικών για την περίπτωση ανάκτησης μετά από καταστροφή·ζ) ουδεμία παραποίηση ή αλλοίωση των παρεχόμενων δεδομένων γίνεται, και ουδεμία προσθήκη σε αυτά, και δεν διασυνδέονται με οιαδήποτε άλλη βάση δεδομένων·η) μόνον οι πληροφορίες που αφορούν την τρομοκρατία οι αντλούμενες μέσω του TFTP βάσει της παρούσας συμφωνίας διαβιβάζονται σε αρχές επιβολής του νόμου, δημόσιας ασφάλειας ή αντιτρομοκρατίας των Ηνωμένων Πολιτειών της Αμερικής, της Ευρωπαϊκής Ένωσης ή τρίτων χωρών για τους σκοπούς της πρόληψης, διερεύνησης, ανίχνευσης ή δίωξης της τρομοκρατίας ή της χρηματοδότησής της·θ) καθ’ όλη τη διάρκεια ισχύος της παρούσας συμφωνίας, το Υπουργείο Οικονομικών των ΗΠΑ προβαίνει σε επισκόπηση ώστε να εντοπίζονται όλα τα μη χρησιμοποιημένα δεδομένα που δεν είναι πλέον απαραίτητα για την καταπολέμηση της τρομοκρατίας ή της χρηματοδότησής της. Όταν εντοπίζονται τέτοια δεδομένα, οι διαδικασίες για τη διαγραφή τους αρχίζουν εντός δύο μηνών από την ημερομηνία κατά την οποία εντοπίσθηκαν και ολοκληρώνονται, το ταχύτερο δυνατόν, μετά από αυτήν αλλά οπωσδήποτε όχι αργότερα από 8 μήνες μετά τον εντοπισμό τους, πλην εκτάκτων περιστάσεων τεχνολογικής φύσεως·ι) εάν αποκαλυφθεί ότι διαβιβάσθηκαν μηνύματα για οικονομικής φύσεως δεδομένα που αφορούν πληρωμές τα οποία δεν είχαν ζητηθεί, το Υπουργείο Οικονομικών των ΗΠΑ απαλείφει αμέσως και διαρκώς τα δεδομένα αυτά και ενημερώνει σχετικά τον οικείο καθορισμένο πάροχο και την κεντρική αρχή του κράτους μέλους προς το οποίο απευθύνθηκε η αίτηση·ια) τηρουμένου του εδαφίου θ), όλα τα μη χρησιμοποιημένα δεδομένα που ελήφθησαν πριν από την 20ή Ιουλίου 2007 διαγράφονται το αργότερο πέντε χρόνια μετά από αυτή την ημερομηνία·ιβ) τηρουμένου του εδαφίου θ), όλα τα μη χρησιμοποιημένα δεδομένα που ελήφθησαν στις 20 Ιουλίου 2007 και μετά, διαγράφονται το αργότερο πέντε χρόνια μετά την παραλαβή τους· καιιγ) για πληροφορίες που αντλήθηκαν από παρεχόμενα δεδομένα, συμπεριλαμβανομένων πληροφοριών διαβιβαζόμενων δυνάμει του εδαφίου η), ισχύει η περίοδος διατήρησης που προβλέπεται για τη συγκεκριμένη κρατική αρχή σύμφωνα με τους ειδικούς της κανονισμούς και χρονοδιαγράμματα διατήρησης των αρχείων.Άρθρο 6ΕπάρκειαΥπό τον όρο της διαρκούς τήρησης των δεσμεύσεων όσον αφορά την ιδιωτική ζωή και την προστασία των δεδομένων προσωπικού χαρακτήρα, όπως προβλέπονται στην παρούσα συμφωνία, το Υπουργείο Οικονομικών των ΗΠΑ θεωρείται ότι εξασφαλίζει επαρκές επίπεδο προστασίας των δεδομένων για την επεξεργασία των μηνυμάτων που


text: αφορούν πληρωμές και των συναφών στοιχείων, τα οποία η Ευρωπαϊκή Ένωση διαβιβάζει στις Ηνωμένες Πολιτείες της Αμερικής για σκοπούς της παρούσας συμφωνίας.Άρθρο 7Αυτεπάγγελτη παροχή πληροφοριών1. Το Υπουργείο Οικονομικών των ΗΠΑ εξασφαλίζει τη δυνατότητα διάθεσης, μόλις αυτό είναι εφικτό, στις αρχές επιβολής του νόμου, δημόσιας ασφάλειας ή καταπολέμησης της τρομοκρατίας των ενδιαφερομένων κρατών μελών και, κατά περίπτωση, στην Ευρωπόλ εντός του πλαισίου της εντολής της, πληροφοριών που αντλούνται από το TFTP, οι οποίες μπορούν να συμβάλλουν στην πρόληψη, διερεύνηση, ανίχνευση ή δίωξη της τρομοκρατίας ή της χρηματοδότησής της στην Ευρωπαϊκή Ένωση. Κάθε συνακόλουθη πληροφορία που μπορεί να συμβάλλει στη διερεύνηση, στην πρόληψη, στην ανίχνευση ή στη δίωξη της τρομοκρατίας ή της χρηματοδότησής της εντός των Ηνωμένων Πολιτειών της Αμερικής επαναδιαβιβάζεται στις Ηνωμένες Πολιτείες της Αμερικής σε αμοιβαία βάση.2. Προκειμένου να διευκολύνεται η αποτελεσματική ανταλλαγή πληροφοριών, η Ευρωπόλ μπορεί να ορίσει έναν αξιωματικό σύνδεσμο στο Υπουργείο Οικονομικών των ΗΠΑ. Τα μέρη αποφασίζουν από κοινού τις περαιτέρω λεπτομέρειες όσον αφορά το καθεστώς και τα καθήκοντα του αξιωματικού συνδέσμου.Άρθρο 8Αιτήσεις της ΕΕ για έρευνες TFTPΌταν η αρχή επιβολής του νόμου, δημόσιας ασφάλειας ή καταπολέμησης της τρομοκρατίας κράτους μέλους ή της Ευρωπόλ ή της Eurojust κρίνει ότι υπάρχει βάσιμος λόγος να πιστεύεται πως ένα πρόσωπο ή μια οντότητα έχει σύνδεσμο με την τρομοκρατία, όπως ορίζεται στα άρθρα 1 έως 4 της απόφασης-πλαίσιο 2002/475/ΔΕΥ του Συμβουλίου, όπως τροποποιήθηκε με την απόφαση-πλαίσιο 2008/919/ΔΕΥ του Συμβουλίου, η εν λόγω αρχή μπορούν να ζητήσει τη διεξαγωγή έρευνας για συναφείς πληροφορίες που έχουν αποκτηθεί μέσω του ΤFTP. Το Υπουργείο Οικονομικών των ΗΠΑ διεξάγει αμελλητί έρευνα κατά τα οριζόμενα στο άρθρο 5 και παρέχει τις σχετικές πληροφορίες σε απάντηση αυτών των αιτήσεων.Άρθρο 9Συνεργασία με μελλοντικό αντίστοιχο σύστημα της ΕΕΣε περίπτωση που στην Ευρωπαϊκή Ένωση ή σε ένα ή πλείονα από τα κράτη μέλη της δημιουργηθεί και λειτουργεί σύστημα αντίστοιχο με το αμερικανικό TFTP, το οποίο απαιτεί να τίθενται στη διάθεση της Ευρωπαϊκής Ένωσης στοιχεία μηνυμάτων πληρωμών αποθηκευμένα στις Ηνωμένες Πολιτείες, το Υπουργείο Οικονομικών των ΗΠΑ δεσμεύεται να εξασφαλίσει καταλλήλως, στη βάση αμοιβαιότητας, δραστήρια συνεργασία οιωνδήποτε οικείων παρόχων διεθνών υπηρεσιών ανταλλαγής μηνυμάτων οικονομικής φύσεως που αφορούν πληρωμές, οι οποίοι έχουν τη βάση τους στις Ηνωμένες Πολιτείες της Αμερικής.Άρθρο 10Κοινή επανεξέταση1. Τα μέρη επανεξετάζουν από κοινού, κατ’ αίτηση ενός των μερών και οπωσδήποτε μετά από έξι μήνες, την εφαρμογή της παρούσας συμφωνίας, ιδίως όσον αφορά τις διατάξεις της που διασφαλίζουν την ιδιωτική ζωή, την προστασία των δεδομένων προσωπικού χαρακτήρα και την αμοιβαιότητα. Η επανεξέταση περιλαμβάνει αξιολόγηση αναλογικότητας όσον αφορά τα παρεχόμενα δεδομένα, βάσει της αξίας τους για την πρόληψη, διερεύνηση, ανίχνευση ή δίωξη της τρομοκρατίας ή της χρηματοδότησής της.2. Κατά την επανεξέταση, η Ευρωπαϊκή Ένωση εκπροσωπείται από την προεδρία του Συμβουλίου της Ευρωπαϊκής Ένωσης, την Ευρωπαϊκή Επιτροπή και δύο αντιπροσώπους των αρχών προστασίας των δεδομένων από κράτη μέλη, ένας τουλάχιστον εκ των οποίων θα προέρχεται από το κράτος μέλος στο οποίο έχει τη βάση του ο καθορισμένος πάροχος. Οι Ηνωμένες Πολιτείες της Αμερικής θα εκπροσωπούνται από το Υπουργείο Οικονομικών.3. Για τους σκοπούς της επανεξέτασης, το Υπουργείο Οικονομικών των ΗΠΑ εξασφαλίζει πρόσβαση στη συναφή


text: τεκμηρίωση, τα συστήματα και το προσωπικό, και δίδει ακριβή στοιχεία για τον αριθμό των μηνυμάτων περί χρηματοοικονομικών πληρωμών που ανοίχθηκαν, και τον αριθμό των περιπτώσεων στις οποίες διαβιβάστηκαν αμοιβαίως στοιχεία. Τα μέρη αποφασίζουν από κοινού τις πρακτικές λεπτομέρειες της επανεξέτασης.Άρθρο 11Ένδικα μέσα1. Κάθε πρόσωπο δικαιούται να λαμβάνει, κατόπιν αιτήσεως υποβαλλομένης σε εύλογα διαστήματα, ελεύθερα και απεριόριστα, χωρίς υπερβολική καθυστέρηση ή δαπάνη, επιβεβαίωση από την οικεία αρχή προστασίας των δεδομένων ότι έγιναν όλες οι απαραίτητες εξακριβώσεις εντός της Ευρωπαϊκής Ένωσης ώστε να εξασφαλισθεί ότι τα τηρήθηκαν τα δικαιώματα της προστασίας των προσωπικών του δεδομένων σε συμμόρφωση με την παρούσα συμφωνία, και ιδίως εάν οιαδήποτε επεξεργασία των προσωπικών του δεδομένων έγινε κατά παράβαση της παρούσας συμφωνίας. Η άσκηση του δικαιώματος αυτού μπορεί να υπόκειται σε κάθε τυχόν αναγκαίο και αναλογικό μέτρο βάσει του εθνικού δικαίου, συν τοις άλλοις για να προστατευθεί η δημόσια ή η εθνική ασφάλεια, ή προκειμένου να μη θιγεί η πρόληψη, ανίχνευση, διερεύνηση ή δίωξη αδικημάτων, με τη δέουσα συνεκτίμηση των νομίμων συμφερόντων του ενδιαφερομένου.2. Τα μέρη λαμβάνουν κάθε εύλογο μέτρο ώστε να εξασφαλίζεται ότι το Υπουργείο Οικονομικών των ΗΠΑ και το εκάστοτε κράτος μέλος ενημερώνουν αμέσως αλλήλους, εάν δε χρειαστεί διεξάγουν διαβουλεύσεις μεταξύ τους και με τα μέρη οσάκις θεωρήσουν ότι έγινε επεξεργασία δεδομένων προσωπικού χαρακτήρα κατά παράβαση της παρούσας συμφωνίας.3. Κάθε πρόσωπο που θεωρεί ότι έγινε επεξεργασία των προσωπικών του δεδομένων κατά παράβαση της παρούσας συμφωνίας, δικαιούται να ασκήσει ουσιαστικά διοικητικά και ένδικα μέσα σύμφωνα με το δίκαιο της Ευρωπαϊκής Ένωσης, των κρατών μελών της και των Ηνωμένων Πολιτειών της Αμερικής αντιστοίχως.Άρθρο 12Διαβούλευση1. Τα μέρη διαβουλεύονται προσηκόντως, ώστε να μπορεί να αξιοποιηθεί κατά το δυνατόν αποτελεσματικότερα η παρούσα συμφωνία, μεταξύ άλλων δε να διευκολύνεται η επίλυση κάθε τυχόν διαφοράς σχετικά με την ερμηνεία ή την εφαρμογή της.2. Τα μέρη λαμβάνουν μέτρα ώστε να μην προκαλούν υπερβολικό φόρτο το ένα στο άλλο μέσω της εφαρμογής της παρούσας συμφωνίας. Εάν μολαταύτα ανακύψει υπέρογκος φόρτος, τα μέρη διαβουλεύονται αμέσως με σκοπό να διευκολύνουν την εφαρμογή της παρούσας συμφωνίας, λαμβάνοντας μεταξύ άλλων τα μέτρα που απαιτούνται για να μειωθεί ο υπάρχων και ο μελλοντικός φόρτος.3. Σε περίπτωση που οποιοσδήποτε τρίτος, μεταξύ άλλων η αρχή άλλης χώρας, αμφισβητήσει ή προβάλει δικαστική αξίωση όσον αφορά οιαδήποτε πτυχή αποτελέσματος ή της εφαρμογής της παρούσας συμφωνίας τα μέρη προβαίνουν πάραυτα σε διαβούλευση.Άρθρο 13Μη παρέκκλισηΗ παρούσα συμφωνία δεν αποτελεί παρέκκλιση από το δίκαιο των Ηνωμένων Πολιτειών της Αμερικής ή της Ευρωπαϊκής Ένωσης ή των κρατών μελών της, ούτε τροποποίηση του δικαίου αυτού. Η παρούσα συμφωνία δεν δημιουργεί ούτε παρέχει δικαιώματα ή πλεονεκτήματα σε κανένα άλλο ιδιωτικό ή δημόσιο πρόσωπο ή οντότητα.Άρθρο 14Καταγγελία1. Κάθε μέρος δύναται να αναστείλει ή να καταγγείλει την παρούσα συμφωνία ανά πάσα στιγμή διά της διπλωματικής οδού. Η αναστολή παράγει αποτελέσματα δέκα (10) ημέρες από την ημερομηνία παραλαβής της σχετικής κοινοποίησης. Η καταγγελία παράγει αποτελέσματα τριάντα (30) ημέρες από την ημερομηνία παραλαβής της σχετικής κοινοποίησης.2. Παρά την αναστολή ή την καταγγελία της παρούσας συμφωνίας, όλα τα στοιχεία που διαθέτει το Υπουργείο Οικονομικών των ΗΠΑ δυνάμει της παρούσας συμφωνίας εξακολουθούν να υφίστανται επεξεργασία σύμφωνα


text: με την παρούσα συμφωνία.Άρθρο 15Τελικές διατάξεις1. Η παρούσα συμφωνία αρχίζει να ισχύει την πρώτη ημέρα του μήνα που ακολουθεί την ημερομηνία κατά την οποία τα μέρη ανταλλάσσουν κοινοποιήσεις στις οποίες δηλώνουν ότι έχουν ολοκληρώσει τις σχετικές εσωτερικές τους διαδικασίες.2. Η παρούσα συμφωνία εφαρμόζεται προσωρινά από 1ης Φεβρουαρίου 2010 έως την έναρξη ισχύος της, με την επιφύλαξη της παραγράφου 3.3. Πλην προηγούμενης καταγγελίας σύμφωνα με το άρθρο 14 ή κατόπιν συμφωνίας των μερών, η παρούσα συμφωνία εκπνέει και παύει να παράγει αποτελέσματα την 31η Οκτωβρίου 2010.4. Μόλις τεθεί σε ισχύ η συνθήκη της Λισαβόνας, τα μέρη μεριμνούν για τη σύναψη μακροχρόνιας συμφωνίας που θα διαδεχθεί την παρούσα συμφωνία.5. Έγινε στις Βρυξέλλες, στις 30 Νοεμβρίου 2009, σε δύο πρωτότυπα, στην αγγλική γλώσσα. Η παρούσα συμφωνία συντάσσεται επίσης στη βουλγαρική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα. Κατόπιν εγκρίσεως αμφοτέρων των μερών, αυτές οι γλωσσικές εκδόσεις θεωρούνται εξίσου αυθεντικές.--------------------------------------------------


text:
 Avis juridique important
 |
 22002A1029(01)
 Συμφωνία μεταξύ της Ευρωπαϊκής Ένωσης και της Βοσνίας-Ερζεγοβίνης (Β-Ε) όσον αφορά τις δραστηριότητες της αστυνομικής αποστολής της Ευρωπαϊκής Ένωσης (ΑΑΕΕ) στη Βοσνία-Ερζεγοβίνη
 Επίσημη Εφημερίδα αριθ. L 293 της 29/10/2002 σ. 0002 - 0004
 ΜΕΤΑΦΡΑΣΗΣυμφωνίαμεταξύ της Ευρωπαϊκής Ένωσης και της Βοσνίας-Ερζεγοβίνης (Β-Ε) όσον αφορά τις δραστηριότητες της αστυνομικής αποστολής της Ευρωπαϊκής Ένωσης (ΑΑΕΕ) στη Βοσνία-ΕρζεγοβίνηΗ ΕΥΡΩΠΑΪΚΗ ΕΝΩΣΗ,αφενός,και Η ΒΟΣΝΙΑ-ΕΡΖΕΓΟΒΙΝΗ,καλούμενη εφεξής το "μέρος υποδοχής",αφετέρου,αμφότερες καλούμενες εφεξής τα "συμμετέχοντα μέρη",Λαμβάνοντας υπόψη:- την παρουσία της διεθνούς αστυνομικής δύναμης των Ηνωμένων Εθνών (ΔΑΔ) στη Βοσνία-Ερζεγοβίνη από το 1996 και την προσφορά της Ευρωπαϊκής Ένωσης να εξασφαλίσει τη διαδοχή, από την 1η Ιανουαρίου 2003, της ΔΑΔ στη Βοσνία-Ερζεγοβίνη,- την αποδοχή της προσφοράς αυτής εκ μέρους της Βοσνίας-Ερζεγοβίνης,- τη θέσπιση, στις 11 Μαρτίου 2002, εκ μέρους του Συμβουλίου της Ευρωπαϊκής Ένωσης, της κοινής δράσης 2002/210/ΚΕΠΠΑ για την αστυνομική αποστολή της Ευρωπαϊκής Ένωσης (ΑΑΕΕ), η οποία ορίζει ότι η ΑΑΕΕ θα πρέπει να θεσπίσει βιώσιμες ρυθμίσεις αστυνόμευσης υπό την ευθύνη της Βοσνίας-Ερζεγοβίνης σύμφωνα με τη βέλτιστη ευρωπαϊκή και διεθνή πρακτική, αναβαθμίζοντας κατά τον τρόπο αυτό τα ισχύοντα αστυνομικά πρότυπα στη Βοσνία-Ερζεγοβίνη,ΣΥΜΦΩΝΗΣΑΝ ΤΑ ΑΚΟΛΟΥΘΑ:Άρθρο 1Εντολή1. Η αστυνομική αποστολή της Ευρωπαϊκής Ένωσης, καλούμενη εφεξής "ΑΑΕΕ", εγκαθιστά το Αρχηγείο της στο Σεράγεβο.2. Η ΑΑΕΕ εγκαθιστά επίσης άλλα τέτοια γραφεία στη Βοσνία-Ερζεγοβίνη κατ' απόφαση του αρχηγού αποστολής/αστυνομικού διοικητή, σε συνεννόηση με το μέρος υποδοχής. Προς το σκοπό αυτό, η ΑΑΕΕ αναπτύσσει ένα αρχικό σύνολο 24 μονάδων παρακολούθησης που συστεγάζονται στο πλαίσιο των διαφόρων αστυνομικών δομών της Βοσνίας-Ερζεγοβίνης, σε μεσαίες και ανώτερες βαθμίδες, καθώς και εντός κοινοτήτων, κέντρων δημόσιας ασφάλειας, περιφερειών, της κρατικής υπηρεσίας προστασίας πληροφοριών, της κρατικής υπηρεσίας συνόρων και στην περιοχή του Brcko.3. Η ΑΑΕΕ, στην οποία ανατίθενται οι αναγκαίες αρμοδιότητες παρακολούθησης, καθοδήγησης και ελέγχου, θα πρέπει να ολοκληρώσει το έργο της κατά τα τέλη του 2005.4. Η ΑΑΕΕ ενεργεί σύμφωνα με την εντολή της, η οποία ορίζεται στο άρθρο 1 παράγραφος 2 της κοινής δράσης 2002/210/ΚΕΠΠΑ.5. Η ΑΑΕΕ διαθέτει αυτονομία ως προς την εκτέλεση των καθηκόντων της βάσει της παρούσας συμφωνίας.6. Το μέρος υποδοχής παρέχει στην ΑΑΕΕ όλες τις πληροφορίες και επεκτείνει την πλήρη συνεργασία όπως απαιτείται για την εκπλήρωση των στόχων της ΑΑΕΕ. Το μέρος υποδοχής μπορεί να ορίσει αξιωματικό σύνδεσμο στην ΑΑΕΕ.Άρθρο 2Σύνθεση1. Η ΑΑΕΕ αποτελείται από τον αρχηγό αποστολής/αστυνομικό διοικητή και άλλα μέλη της ΑΑΕΕ.2. Ο αρχηγός αποστολής/αστυνομικός διοικητής της ΑΑΕΕ διορίζεται από το Συμβούλιο της Ευρωπαϊκής Ένωσης. Στα λοιπά μέλη της ΑΑΕΕ ανατίθενται συγκεκριμένα καθήκοντα από τον αρχηγό της αποστολής.3. Τα λοιπά μέλη της ΑΑΕΕ αποτελούνται από:α) αστυνομικούς, αποσπασμένους από τα κράτη μέλη της Ευρωπαϊκής Ένωσης. Κράτη μη μέλη της ΕΕ δύνανται επίσης να διορίζουν αστυνομικούς στην ΑΑΕΕ και, ως εκ τούτου, να αποτελούν, εκ παραλλήλου με την Ευρωπαϊκή Ένωση και τα κράτη μέλη της, αποστέλλοντα μέρη,β) διεθνές πολιτικό προσωπικό, αποσπασμένο από τα αποστέλλοντα μέρη, ή προσλαμβανόμενο επί συμβάσει από την ΑΑΕΕ αναλόγως αναγκών,γ) τοπικώς προσλαμβανόμενο προσωπικό, το οποίο μπορεί να προσλαμβάνει η ΑΑΕΕ αναλόγως αναγκών. Κατ' αίτηση του αρχηγού αποστολής/αστυνομικού διοικητή, το μέρος υποδοχής διευκολύνει την πρόσληψη αυτού του ειδικευμένου τοπικού προσωπικού εκ μέρους της ΑΑΕΕ.4. Ο αριθμός μελών


text: της ΑΑΕΕ καθορίζεται από τον αρχηγό αποστολής/αστυνομικό διευθυντή.Άρθρο 3Ευθύνη1. Η ΑΑΕΕ στη Βοσνία-Ερζεγοβίνη ενεργεί υπό την ευθύνη του αρχηγού αποστολής/αστυνομικού διοικητή, ο οποίος τίθεται επικεφαλής της ΑΑΕΕ και αναλαμβάνει την καθημερινή της διοίκηση.2. Ο αρχηγός αποστολής/αστυνομικός διοικητής υποβάλει αναφορά στο Γενικό Γραμματέα/Ύπατο Εκπρόσωπο της Κοινής Εξωτερικής Πολιτικής και Πολιτικής Ασφαλείας (ΚΕΠΠΑ), μέσω του ειδικού εκπροσώπου της Ευρωπαϊκής Ένωσης (ΕΕΕΕ) στη Βοσνία-Ερζεγοβίνη.3. Ο αρχηγός αποστολής/αστυνομικός διοικητής ενημερώνει τακτικά το μέρος υποδοχής περί των δραστηριοτήτων της ΑΑΕΕ.Άρθρο 4Καθεστώς1. Στην ΑΑΕΕ παρέχεται καθεστώς ισοδύναμο προς εκείνο της διπλωματικής αποστολής.2. Το Αρχηγείο στο Σεράγεβο, τα λοιπά γραφεία, και όλα τα μεταφορικά μέσα της ΑΑΕΕ είναι απαραβίαστα.3. Στο προσωπικό της ΑΑΕΕ παρέχονται όλα τα προνόμια και οι ασυλίες που ισοδυναμούν προς εκείνα που παρέχονται στο διπλωματικό προσωπικό στο πλαίσιο της Σύμβασης της Βιέννης περί διπλωματικών σχέσεων της 18ης Απριλίου 1961, βάσει της οποίας τα κράτη μέλη της ΕΕ και τα λοιπά αποστέλλοντα μέρη ασκούν αρμοδιότητα κατά προτεραιότητα. Τα προνόμια και οι ασυλίες αυτές παρέχονται στο προσωπικό της ΑΑΕΕ κατά την διάρκεια της αποστολής του και μετέπειτα όσον αφορά υπηρεσιακές πράξεις που διέπραξε προγενέστερα κατά την εκτέλεση της αποστολής του.4. Στο διοικητικό και τεχνικό προσωπικό παρέχεται καθεστώς ισοδύναμο εκείνου που παρέχεται, σύμφωνα με την Σύμβαση της Βιέννης περί διπλωματικών σχέσεων, στο διοικητικό και τεχνικό προσωπικό προερχόμενο από αποστέλλοντα μέρη που απασχολείται σε πρεσβείες. Τα προνόμια και οι ασυλίες αυτές παρέχονται στο διοικητικό και τεχνικό προσωπικό της ΑΑΕΕ κατά την διάρκεια της αποστολής του και μετέπειτα, όσον αφορά υπηρεσιακές πράξεις που διέπραξε προγενέστερα κατά την εκτέλεση της αποστολής του.5. Στο τοπικώς προσλαμβανόμενο επικουρικό προσωπικό παρέχεται καθεστώς ισοδύναμο προς εκείνο που παρέχεται, σύμφωνα με τη Σύμβαση της Βιέννης περί διπλωματικών σχέσεων, στο τοπικό προσωπικό που απασχολείται σε πρεσβείες.6. Το μέρος υποδοχής διευκολύνει την είσοδο και την αποχώρηση του αρχηγού αποστολής/αστυνομικού διευθυντή και των μελών της ΑΑΕΕ από το έδαφος της Βοσνίας-Ερζεγοβίνης. Η ΑΑΕΕ παρέχει στο μέρος υποδοχής κατάλογο των μελών της και το ενημερώνει εκ των προτέρων περί της αρχικής αφίξεως και της τελικής αποχώρησης προσωπικού που ανήκει στην ΑΑΕΕ.7. Το μέρος υποδοχής αναγνωρίζει το δικαίωμα των αποστελλόντων μερών και της ΑΑΕΕ να εισάγει άνευ δασμών ή άλλων περιορισμών, εξοπλισμό, προμήθειες, εφόδια και λοιπά αγαθά απαιτούμενα για την αποκλειστική και υπηρεσιακή χρήση της ΑΑΕΕ. Το μέρος υποδοχής αναγνωρίζει επίσης το δικαίωμά τους να αγοράζουν τα είδη αυτά επί του εδάφους του καθώς και να εξάγουν ή άλλως πως να διαθέτουν αυτό τον εξοπλισμό, προμήθειες, εφόδια και λοιπά αγαθά που έχουν κατά τον τρόπο αυτό αγορασθεί ή εισαχθεί.8. Το μέρος υποδοχής αναγνωρίζει επίσης το δικαίωμα του προσωπικού της ΑΑΕΕ καθώς και του διοικητικού και τεχνικού της προσωπικού να αγοράζει ή/και να εισάγει άνευ δασμών ή άλλων περιορισμών είδη απαιτούμενα για προσωπική τους χρήση και να εξάγει τα είδη αυτά.Άρθρο 5Όπλα και περιβολή1. Τα μέλη της ΑΑΕΕ δεν οπλοφορούν.2. Τα μέλη της ΑΑΕΕ φέρουν την εθνική τους στολή ή πολιτική περιβολή με ειδικό διακριτικό σήμα της ΑΑΕΕ. Τα μέλη της ΑΑΕΕ φέρουν το εθνικό τους διαβατήριο καθώς και δελτίο ταυτότητας της ΑΑΕΕ.Άρθρο 6Δραστηριότητες1. Το μέρος υποδοχής λαμβάνει όλα τα αναγκαία


text: μέτρα για την προστασία και την ασφάλεια της ΑΑΕΕ και των μελών της. Οιαδήποτε ειδικά μέτρα, που προτείνει το μέρος υποδοχής, συμφωνούνται με τον αρχηγό αποστολής/αστυνομικό διοικητή πριν εφαρμοσθούν.2. Τα οχήματα και άλλα μεταφορικά μέσα της ΑΑΕΕ φέρουν ειδικό διακριτικό σήμα της αποστολής, το οποίο κοινοποιείται στις αρμόδιες αρχές.3. Η ΑΑΕΕ και τα μέλη τους, καθώς και τα μεταφορικά μέσα και ο εξοπλισμός της, διαθέτουν την αναγκαία ελευθερία κινήσεως προς εκπλήρωση της εντολής της αποστολής.4. Κατά την άσκηση των δραστηριοτήτων τους, τα μέλη της ΑΑΕΕ δύνανται να συνοδεύονται από διερμηνέα, και, κατ' αίτηση της ΑΑΕΕ, από αξιωματικό συνοδείας που διορίζει το μέρος υποδοχής.5. Η ΑΑΕΕ δύναται να αναρτήσει την σημαία της Ευρωπαϊκής Ένωσης στο αρχηγείο της στο Σεράγεβο και σε κάθε άλλη περίπτωση που αποφασίζει ο αρχηγός αποστολής/αστυνομικός διοικητής.6. Τα μέλη της ΑΑΕΕ, δεν αναλαμβάνουν καμία δράση ή δραστηριότητα ασυμβίβαστη με τον αμερόληπτο χαρακτήρα των καθηκόντών τους.Άρθρο 7Μετακινήσεις και μεταφορές1. Τα οχήματα και άλλα μεταφορικά μέσα της ΑΑΕΕ δεν υπόκεινται σε υποχρεωτική καταχώρηση ή άδεια κυκλοφορίας, όλα δε τα οχήματα είναι ασφαλισμένα έναντι τρίτων.2. Η ΑΑΕΕ δύναται να χρησιμοποιεί οδούς, γέφυρες, διώρυγες και άλλες πλωτές οδούς, λιμενικές εγκαταστάσεις και αεροδρόμια, χωρίς να καταβάλλει διόδια, τέλη ή άλλες επιβαρύνσεις.3. Το μέρος υποδοχής διευκολύνει τις μετακινήσεις των ιδίων οχημάτων και άλλων μεταφορικών μέσων της ΑΑΕΕ.Άρθρο 8Επικοινωνίες1. Για την άσκηση των δραστηριοτήτων τους, καθώς και για την επικοινωνία με τους διπλωματικούς και προξενικούς εκπροσώπους των αποστελλόντων μερών, η ΑΑΕΕ και τα μέλη της έχουν πρόσβαση, με το χαμηλότερο κόστος, στους κατάλληλους εξοπλισμούς τηλεπικοινωνιών που διαθέτει το μέρος υποδοχής ή έχει υπό τον έλεγχό του.2. Η ΑΑΕΕ και τα μέλη της έχουν το δικαίωμα της άνευ περιορισμών επικοινωνίας μέσω των δικών τους ασυρμάτων (συμπεριλαμβανομένης της δορυφορικής, κινητής και χειροκίνητης τηλεφωνίας), τηλεφώνων, τηλέγραφων, τηλεομοιοτυπικών συσκευών ή οιωνδήποτε άλλων μέσων. Το μέρος υποδοχής παρέχει, μετά την υπογραφή της παρούσας συμφωνίας, τις συχνότητες που χρησιμοποιούνται για τις ραδιοεπικοινωνίες.Άρθρο 9Κατοικίες και πρακτικές ρυθμίσεις1. Η κυβέρνηση της Βοσνίας-Ερζεγοβίνης συμφωνεί, εφόσον της ζητηθεί, να επικουρεί την ΑΑΕΕ στην εξεύρεση κατάλληλων χώρων για γραφεία και κατοικίες.2. Εφόσον απαιτείται, τα συμμετέχοντα μέρη συμφωνούν σχετικά με άλλες ρυθμίσεις περί προνομίων και ασυλιών καθώς και σχετικά με πρακτικές ρυθμίσεις, στις οποίες συμπεριλαμβάνονται η επείγουσα ιατρική περίθαλψη, η επείγουσα εκκένωση, η υπόδειξη επισήμων εκπροσώπων ως σημείων επαφής καθώς και οι απαιτήσεις ταξιδιωτικών εγγράφων.Άρθρο 10Έναρξη ισχύοςΗ παρούσα συμφωνία τίθεται σε ισχύ με την υπογραφή της. Εξακολουθεί να ισχύει κατά τη διάρκεια της εντολής της ΑΑΕΕ.


text:
 25.5.2021
 EL
 Επίσημη Εφημερίδα της Ευρωπαϊκής Ένωσης
 L 184/62
 Μόνο τα πρωτότυπα κείμενα της ΟΕΕ/ΗΕ έχουν νομική ισχύ σύμφωνα με το δημόσιο διεθνές δίκαιο. Η κατάσταση και η ημερομηνία έναρξης ισχύος του παρόντος κανονισμού θα πρέπει να ελέγχονται στην τελευταία έκδοση του εγγράφου που αφορά την κατάσταση προσχώρησης στους κανονισμούς OEE/HE, δηλαδή του εγγράφου TRANS/WP.29/343, το οποίο διατίθεται στη διεύθυνση: http://www.unece.org/trans/main/wp29/wp29wgs/wp29gen/wp29fdocstts.html
 Κανονισμός αριθ. 159 του ΟΗΕ — Ενιαίες διατάξεις σχετικά με την έγκριση μηχανοκίνητων οχημάτων όσον αφορά το σύστημα πληροφοριών εκκίνησης από στάση για την ανίχνευση πεζών και ποδηλατών [2021/829]
 Ημερομηνία έναρξης ισχύος: 10 Ιουνίου 2021
 Το παρόν έγγραφο αποτελεί απλώς εργαλείο τεκμηρίωσης. Το αυθεντικό και νομικά δεσμευτικό κείμενο είναι το: ECE/TRANS/WP.29/2020/122.
 ΠΕΡΙΕΧΟΜΕΝΑ
 ΚΑΝΟΝΙΣΜΟΣ
 0.
 Εισαγωγή
 1.
 Πεδίο εφαρμογής
 2.
 Ορισμοί
 3.
 Αίτηση έγκρισης
 4.
 Έγκριση
 5.
 Προδιαγραφές
 6.
 Διαδικασία δοκιμής
 7.
 Τροποποίηση του τύπου οχήματος και επέκταση της έγκρισης τύπου
 8.
 Συμμόρφωση της παραγωγής
 9.
 Κυρώσεις για μη συμμόρφωση της παραγωγής
 10.
 Οριστική διακοπή της παραγωγής
 11.
 Ονομασίες και διευθύνσεις των τεχνικών υπηρεσιών που είναι υπεύθυνες για τη διεξαγωγή των δοκιμών έγκρισης, καθώς και των αρχών έγκρισης τύπου
 ΠΑΡΑΡΤΗΜΑΤΑ
 1.
 Κοινοποίηση
 2.
 Ρυθμίσεις για τα σήματα έγκρισης
 3.
 Μέθοδος δοκιμής για τον προσδιορισμό του ορίου τυφλού σημείου
 0. ΕΙΣΑΓΩΓΗ (για ενημέρωση)
 0.1.
 Οι ελιγμοί χαμηλής ταχύτητας εκκίνησης από στάση που προκαλούν συγκρούσεις μεταξύ οχημάτων της κατηγορίας M2, M3, N2 και N3 (υποκείμενα οχήματα) και πεζών και ποδηλατών έχουν σοβαρές συνέπειες για αυτούς τους ευάλωτους χρήστες του οδικού δικτύου (στο εξής: VRU). Στο παρελθόν, η ασφάλεια των VRU αυξήθηκε μέσω της αύξησης του αριθμού των κατόπτρων για καλύτερη ορατότητα της περιοχής μπροστά από το όχημα. Δεδομένου ότι εξακολουθούν να σημειώνονται συγκρούσεις με αυτά τα χαρακτηριστικά και ότι σε πολλούς τύπους οχημάτων έχουν εισαχθεί συστήματα υποβοήθησης του οδηγού, είναι προφανές ότι τα εν λόγω συστήματα πρέπει να χρησιμοποιούνται για την αποφυγή των ατυχημάτων μεταξύ υποκειμένων οχημάτων και VRU.
 0.2.
 Θεωρητικές εκτιμήσεις δείχνουν ότι η κρισιμότητα των καταστάσεων κυκλοφορίας που αφορούν τα υποκείμενα οχήματα και τους VRU μπορεί να είναι σημαντική λόγω κακής εκτίμησης της κατάστασης από τους χειριστές των οχημάτων. Σε ορισμένες περιπτώσεις, η κρισιμότητα της κατάστασης μπορεί να προκύψει τόσο ξαφνικά ώστε οι προειδοποιήσεις υψηλού επείγοντος χαρακτήρα, που προορίζονται να προκαλέσουν αντίδραση του οδηγού στην κατάσταση, δεν μπορούν να ενεργοποιηθούν αρκετά νωρίς ώστε ο οδηγός να μπορεί να αντιδράσει εγκαίρως. Γενικά, οι αντιδράσεις του οδηγού σε οποιαδήποτε πληροφορία (σήματα υψηλού/χαμηλού επείγοντος χαρακτήρα) μπορούν να αναμένονται μόνο μετά από ορισμένο χρόνο αντίδρασης. Αυτός ο χρόνος απόκρισης, κυρίως κατά τη διάρκεια ελιγμών άμεσης εγγύτητας, σε πολλές περιπτώσεις είναι πολύ μεγαλύτερος από τον χρόνο που απαιτείται για την αποφυγή του ατυχήματος, δηλαδή το ατύχημα δεν μπορεί να αποφευχθεί παρά την προειδοποίηση.
 0.3.
 Οι προειδοποιήσεις υψηλού επείγοντος χαρακτήρα κατά τη διάρκεια της οδήγησης δικαιολογούνται μόνο εάν η πιθανότητα ατυχήματος είναι μεγάλη· διαφορετικά, οι οδηγοί των οχημάτων τείνουν να αγνοούν τις προειδοποιήσεις του συστήματος. Ωστόσο, εάν τα ενημερωτικά σήματα χαμηλού επείγοντος χαρακτήρα ενεργοποιούνται αρκετά νωρίς, μπορούν να είναι βοηθητικά, και όχι ενοχλητικά, για τον οδηγό. Θεωρείται ότι είναι εφικτός ο σχεδιασμός διεπαφής ανθρώπου-μηχανής (HMI)


text:
για συστήματα υποβοήθησης του οδηγού για τη θέση σε πορεία κατά τρόπο ώστε να μην ενοχλούνται οι οδηγοί όταν οι πληροφορίες δεν είναι απαραίτητες, απαιτώντας για παράδειγμα τη χρήση λιγότερο παρεμβατικής λειτουργίας σηματοδότησης.
 0.4.
 Ως εκ τούτου, ο παρών κανονισμός απαιτεί την ενεργοποίηση ενός ενημερωτικού σήματος εγγύτητας σε περίπτωση που πεζοί ή ποδηλάτες εισέρχονται στην κρίσιμη περιοχή τυφλού σημείου εμπρός από το όχημα, στις περιπτώσεις που το υποκείμενο όχημα είτε ετοιμάζεται να ξεκινήσει από στάση σε ευθεία γραμμή είτε κινείται σε ευθεία γραμμή προς τα εμπρός με χαμηλή ταχύτητα. Το σήμα αυτό απενεργοποιείται αυτόματα σε περίπτωση βλάβης του συστήματος ή ρύπανσης των αισθητήρων, ενώ η χειροκίνητη απενεργοποίηση μπορεί επίσης να είναι δυνατή μέσω σειράς ενεργειών από τον οδηγό για την αποφυγή ακούσιας απενεργοποίησης.
 0.5.
 Επιπλέον, ο παρών κανονισμός απαιτεί πρόσθετο σήμα, το οποίο δίνεται όταν επίκειται σύγκρουση, π.χ. όταν το όχημα επιταχύνει από στάση και ο πεζός ή ο ποδηλάτης βρίσκεται ακριβώς εμπρός από το όχημα. Η μέθοδος ενεργοποίησης και απενεργοποίησης για το εν λόγω σήμα προειδοποίησης σύγκρουσης μπορεί να καθορίζεται από τον κατασκευαστή· ωστόσο, σε περίπτωση βλάβης του συστήματος ή ρύπανσης του αισθητήρα, το ενημερωτικό σήμα εγγύτητας και το προειδοποιητικό σήμα σύγκρουσης απενεργοποιούνται μαζί.
 0.6.
 Ο παρών κανονισμός ορίζει μια διαδικασία δοκιμής με βάση υποκείμενα οχήματα που είναι ακινητοποιημένα, εκκινούνται από στάση και κινούνται με χαμηλές ταχύτητες σε ευθεία γραμμή για ταχύτητες έως 10 km/h. Τα δεδομένα ανάλυσης συγκρούσεων δείχνουν ότι η παροχή πληροφοριών και προειδοποιήσεων κατά τη διάρκεια αυτών των ελιγμών του οχήματος είναι κατάλληλη, δεδομένου ότι το ενημερωτικό σήμα πρέπει να υπάρχει αρκετά νωρίς ώστε να ειδοποιείται ο οδηγός για την ύπαρξη πεζών και ποδηλατών που βρίσκονται πολύ κοντά στο εμπρόσθιο άκρο του οχήματος.
 0.7.
 Ο παρών κανονισμός δεν είναι δυνατό να καλύπτει όλες τις συνθήκες κυκλοφορίας και όλα τα χαρακτηριστικά των υποδομών στο πλαίσιο της διαδικασίας έγκρισης τύπου· ο παρών κανονισμός αναγνωρίζει ότι οι επιδόσεις που απαιτούνται στον παρόντα κανονισμό δεν μπορούν να επιτευχθούν σε όλες τις συνθήκες (κατάσταση του οχήματος, οδικό περιβάλλον, καιρικές συνθήκες και σενάρια κυκλοφορίας κ.λπ. ενδέχεται να επηρεάσουν τις επιδόσεις του συστήματος). Οι πραγματικές συνθήκες και τα χαρακτηριστικά στον πραγματικό κόσμο δεν θα πρέπει να οδηγούν σε εσφαλμένες προειδοποιήσεις σε βαθμό που να προτρέπουν τον οδηγό να θέσει το σύστημα εκτός λειτουργίας.
 1. ΠΕΔΙΟ ΕΦΑΡΜΟΓΗΣ
 1.1.
 Ο παρών κανονισμός εφαρμόζεται για την έγκριση οχημάτων των κατηγοριών M2, M3, N2 και N3 όσον αφορά σύστημα επί του οχήματος για την ανίχνευση και ενημέρωση του οδηγού για την παρουσία πεζών και ποδηλατών σε άμεση εγγύτητα με το εμπρόσθιο τυφλό σημείο του οχήματος και, εφόσον κρίνεται βάσει της μεθόδου του κατασκευαστή, την προειδοποίηση του οδηγού για πιθανή σύγκρουση.
 1.2.
 Οι απαιτήσεις του παρόντος κανονισμού είναι διατυπωμένες κατά τέτοιον τρόπο ώστε να εφαρμόζονται σε οχήματα που προορίζονται για κυκλοφορία επί του δεξιού της οδού. Στα οχήματα που αναπτύσσονται για κυκλοφορία επί του αριστερού της οδού, οι απαιτήσεις αυτές εφαρμόζονται με αντιστροφή των κριτηρίων, κατά περίπτωση.
 1.3.
 Τα ακόλουθα οχήματα των κατηγοριών M και N εξαιρούνται από τον παρόντα κανονισμό:
 Οχήματα στα οποία η εγκατάσταση οποιασδήποτε διάταξης


text:
συστήματος πληροφοριών εκκίνησης από στάση είναι ασύμβατη με τη χρήση τους στο οδικό δίκτυο μπορούν να εξαιρεθούν εν μέρει ή πλήρως από τον παρόντα κανονισμό, μετά από απόφαση της αρχής έγκρισης τύπου.
 2. ΟΡΙΣΜΟΙ
 Για τους σκοπούς του παρόντος κανονισμού:
 2.1.
 «Σύστημα πληροφοριών εκκίνησης από στάση (MOIS)»: σύστημα για την ανίχνευση και την ενημέρωση του οδηγού σχετικά με την παρουσία πεζών και ποδηλατών που βρίσκονται σε άμεση εγγύτητα από το εμπρόσθιο τυφλό σημείο του οχήματος και, εάν κριθεί απαραίτητο με βάση τη μέθοδο του κατασκευαστή, προειδοποίηση του οδηγού για πιθανή σύγκρουση.
 2.2.
 «Έγκριση τύπου οχήματος»: το σύνολο της διαδικασίας κατά την οποία συμβαλλόμενο μέρος της συμφωνίας πιστοποιεί ότι ένας τύπος οχήματος πληροί τις τεχνικές απαιτήσεις του παρόντος κανονισμού.
 2.3.
 «Τύπος οχήματος όσον αφορά το σύστημα πληροφοριών εκκίνησης από στάση»: κατηγορία οχημάτων που δεν διαφέρουν ως προς ουσιώδη χαρακτηριστικά, όπως:
 α)
 η εμπορική επωνυμία ή το σήμα του κατασκευαστή·
 β)
 χαρακτηριστικά του οχήματος που επηρεάζουν σημαντικά τις επιδόσεις του MOIS·
 γ)
 τον τύπο και τον σχεδιασμό του MOIS.
 2.4.
 «Υποκείμενο όχημα»: το όχημα που υποβάλλεται σε δοκιμή.
 2.5.
 «Ευάλωτος χρήστης οδικού δικτύου (VRU)»: παιδί ή ενήλικος πεζός, ή παιδί ή ενήλικος ποδηλάτης.
 2.6.
 «Ενημερωτικό σήμα»: σήμα που εκπέμπεται από το MOIS με σκοπό την ενημέρωση του οδηγού του οχήματος σχετικά με την ύπαρξη VRU σε άμεση εγγύτητα με το εμπρόσθιο μέρος του οχήματος.
 2.7.
 «Προειδοποιητικό σήμα σύγκρουσης»: σήμα που εκπέμπεται από το MOIS με σκοπό την προειδοποίηση του οδηγού του οχήματος όταν το MOIS έχει ανιχνεύσει πιθανή μετωπική σύγκρουση με VRU που βρίσκεται σε άμεση εγγύτητα με το εμπρόσθιο μέρος του οχήματος.
 2.8.
 «Γενικός διακόπτης του οχήματος»: η διάταξη με την οποία τίθεται σε κανονική θέση λειτουργίας το επί του οχήματος σύστημα ηλεκτρονικών από τη θέση μη λειτουργίας, όπως συμβαίνει όταν το όχημα είναι σταθμευμένο και απουσιάζει ο οδηγός.
 2.9.
 «Αρχικοποίηση»: η διαδικασία ρύθμισης της λειτουργίας του MOIS μετά την ενεργοποίηση του γενικού διακόπτη του οχήματος έως ότου τεθεί σε πλήρη λειτουργία.
 2.10.
 «Κοινός χώρος»: χώρος στον οποίο μπορούν να απεικονίζονται δύο ή περισσότερες ενημερωτικές λειτουργίες (π.χ. σύμβολα) αλλά όχι ταυτόχρονα.
 2.11.
 «Προσοφθάλμιο σημείο αναφοράς»: το μεσαίο σημείο μεταξύ δύο σημείων που απέχουν 65 mm μεταξύ τους και βρίσκονται σε απόσταση 635 mm κατακόρυφα πάνω από το σημείο αναφοράς της θέσης του οδηγού, όπως προσδιορίζεται στο παράρτημα 1 του εγγράφου ECE/TRANS/WP.29/78/Rev.6 (1). Η ευθεία που συνδέει τα δύο σημεία είναι κάθετος στο κατακόρυφο διάμηκες μέσο επίπεδο του οχήματος. Το μέσο του τμήματος που έχει άκρα τα δύο σημεία βρίσκεται σε ένα κατακόρυφο διάμηκες επίπεδο το οποίο διέρχεται από το κέντρο της θέσης καθίσματος του οδηγού, όπως καθορίζεται από τον κατασκευαστή του οχήματος.
 2.12.
 «Εμπρόσθιο μέρος οχήματος»: το επίπεδο που είναι κάθετο στο διάμηκες επίπεδο συμμετρίας του οχήματος και αγγίζει το ακρότατο εμπρόσθιο σημείο του, χωρίς να λαμβάνεται υπόψη η προεξοχή διατάξεων έμμεσης όρασης και οποιουδήποτε μέρους του οχήματος που βρίσκεται σε ύψος μεγαλύτερο των 2,0 m από το έδαφος.
 2.13.
 «Πλευρά συνοδηγού»: η δεξιά πλευρά του οχήματος για κυκλοφορία επί του δεξιού της οδού.
 2.14.
 «Επίπεδο οχήματος πλευράς συνοδηγού»: το επίπεδο


text:
που είναι παράλληλο προς το διάμηκες επίπεδο συμμετρίας του οχήματος και εφάπτεται στο πλέον εξωτερικό του σημείο στην πλευρά συνοδηγού μπροστά από το προσοφθάλμιο σημείο αναφοράς του οδηγού, χωρίς να λαμβάνεται υπόψη η προεξοχή των διατάξεων έμμεσης όρασης και οποιουδήποτε τμήματος του υποκείμενου οχήματος σε ύψος μεγαλύτερο των 2,0 m από το έδαφος.
 2.15.
 «Πλευρά οδηγού»: η αριστερή πλευρά του οχήματος για κυκλοφορία επί του δεξιού της οδού.
 2.16.
 «Επίπεδο οχήματος πλευράς οδηγού»: το επίπεδο που είναι παράλληλο προς το διάμηκες επίπεδο συμμετρίας του οχήματος και εφάπτεται στο πλέον εξωτερικό του σημείο στην πλευρά οδηγού μπροστά από το προσοφθάλμιο σημείο αναφοράς του οδηγού, παραβλέποντας την προεξοχή διατάξεων έμμεσης όρασης και οποιουδήποτε τμήματος του υποκείμενου οχήματος που βρίσκεται σε ύψος μεγαλύτερο των 2,0 m από το έδαφος.
 2.17.
 «Πλάτος οχήματος»: η απόσταση μεταξύ των επιπέδων πλευράς συνοδηγού και πλευράς οδηγού του οχήματος.
 2.18.
 «Πορεία οχήματος»: η γραμμή που συνδέει όλες τις θέσεις εντός του πλάτους του οχήματος όπου το εμπρόσθιο μέρος του οχήματος βρέθηκε ή μπορεί να βρεθεί κατά τη διάρκεια της διαδικασίας δοκιμής.
 2.19.
 «Μαλακός στόχος»: στόχος που θα υποστεί ελάχιστη ζημιά και θα προκαλέσει ελάχιστη ζημιά στο υποκείμενο όχημα σε περίπτωση σύγκρουσης.
 2.20.
 «Πεζός στόχος δοκιμής»: πεζός μεγέθους ενηλίκου ή παιδιού προσομοιωμένος από διάταξη μαλακού στόχου που καθορίζεται σύμφωνα με το πρότυπο ISO 19206-2:2018.
 2.21.
 «Ποδηλάτης στόχος δοκιμής»: ποδηλάτης μεγέθους ενηλίκου και ποδήλατο που προσομοιώνονται από μαλακό στόχο και διάταξη ποδηλάτου που καθορίζονται σύμφωνα με το πρότυπο ISO (CD) 19206-4.
 2.22.
 «Όριο τυφλού σημείου»: η γραμμή που περιγράφεται στο παράρτημα 3 και η οποία συνδέει όλα τα σημεία που βρίσκονται στα όρια των ορατών περιοχών εμπρός από το εμπρόσθιο μέρος του οχήματος και σε άμεση εγγύτητα με το υποκείμενο όχημα.
 2.23.
 «Σημείο σύγκρουσης»: η θέση στην οποία η τροχιά οποιουδήποτε σημείου του εμπρόσθιου μέρους του οχήματος τέμνεται με οποιοδήποτε σημείο αναφοράς μαλακού στόχου VRU σε περίπτωση που το όχημα εκτελεί ελιγμό εκκίνησης από στάση ή ελιγμό χαμηλής ταχύτητας.
 2.24.
 «Απόσταση εμπρόσθιου διαχωρισμού»: η απόσταση προς τα εμπρός μεταξύ του εμπρόσθιου τμήματος του οχήματος και του πλησιέστερου σημείου του μαλακού στόχου.
 2.25.
 «Μέγιστο εμπρόσθιο επίπεδο διαχωρισμού»: το επίπεδο που είναι κάθετο στο διάμηκες επίπεδο του οχήματος και αντιπροσωπεύει τη μεγαλύτερη απόσταση εμπρόσθιου διαχωρισμού που απαιτείται από το MOIS για την ανίχνευση της παρουσίας VRU. Η απόσταση αυτού του επιπέδου από το εμπρόσθιο μέρος του οχήματος επιλέγεται είτε ως 3,7 m είτε ως το απώτατο εμπρόσθιο σημείο του ορίου τυφλού σημείου κατά την επιλογή του κατασκευαστή και δεν είναι μικρότερη από 1,0 m.
 2.26.
 «Ελάχιστο εμπρόσθιο επίπεδο διαχωρισμού»: το επίπεδο που είναι κάθετο στο διάμηκες επίπεδο του οχήματος και αντιπροσωπεύει τη μικρότερη απόσταση εμπρόσθιου διαχωρισμού που απαιτείται από το MOIS για την ανίχνευση της παρουσίας VRU. Η απόσταση αυτού του επιπέδου από το εμπρόσθιο μέρος του οχήματος είναι 0,8 m.
 2.27.
 «Επίπεδο διαχωρισμού πλευράς συνοδηγού»: το επίπεδο που είναι παράλληλο προς το διάμηκες επίπεδο του οχήματος και βρίσκεται σε απόσταση 0,5 m από το επίπεδο της πλευράς συνοδηγού του οχήματος.
 2.28.
 «Επίπεδο διαχωρισμού πλευράς οδηγού»: το επίπεδο που είναι παράλληλο προς


text:
το διάμηκες επίπεδο του οχήματος και βρίσκεται σε απόσταση 0,5 m από το επίπεδο της πλευράς οδηγού του οχήματος.
 2.29.
 «Λειτουργία εμπροσθοπορείας οχήματος»: η λειτουργία του υπόψη οχήματος όπου το σύστημα μετάδοσης κινεί το όχημα προς τα εμπρός, με την απελευθέρωση του συστήματος πέδησης ή με την άσκηση πίεσης στο πεντάλ γκαζιού (ή με την ενεργοποίηση ισοδύναμου οργάνου χειρισμού).
 2.30.
 «Δυνητικός ελιγμός εκκίνησης από στάση»: το υποκείμενο όχημα είναι ακινητοποιημένο, ο γενικός διακόπτης του οχήματος ενεργοποιημένος, το όχημα σε κανονική κατάσταση λειτουργίας και με ενεργοποιημένη/επιλεγμένη τη λειτουργία εμπροσθοπορείας του οχήματος ή με επιλεγμένη σχέση μετάδοσης κίνησης εμπροσθοπορείας.
 2.31.
 «Ελιγμός χαμηλής ταχύτητας»: το υποκείμενο όχημα βρίσκεται σε κανονική κατάσταση λειτουργίας, κινούμενο προς τα εμπρός σε ευθεία γραμμή με ταχύτητες κάτω των 10 km/h.
 2.32.
 «Τελευταίο σημείο ενημέρωσης (LPI)»: το σημείο στο οποίο έχει ενεργοποιηθεί το ενημερωτικό σήμα.
 3. ΑΙΤΗΣΗ ΕΓΚΡΙΣΗΣ
 3.1.
 Η αίτηση για χορήγηση έγκρισης τύπου οχήματος όσον αφορά τα συστήματα πληροφοριών εκκίνησης από στάση (MOIS) υποβάλλεται από τον κατασκευαστή του οχήματος ή από τον εξουσιοδοτημένο αντιπρόσωπό του.
 3.2.
 Συνοδεύεται από τα αναφερόμενα κατωτέρω έγγραφα σε τρία αντίγραφα και περιλαμβάνει το ακόλουθο:
 3.2.1.
 Περιγραφή του τύπου του οχήματος ως προς τα σημεία τα αναφερόμενα στο σημείο 5, συνοδευόμενη από σχέδια με διαστάσεις και από την τεκμηρίωση, όπως αναφέρεται στο σημείο 6.1. Αναφέρονται οι αριθμοί και/ή τα σύμβολα που χαρακτηρίζουν τον τύπο του οχήματος.
 3.3.
 Στην τεχνική υπηρεσία που διενεργεί τις δοκιμές έγκρισης διατίθεται όχημα αντιπροσωπευτικό του προς έγκριση τύπου οχήματος.
 4. ΕΓΚΡΙΣΗ
 4.1.
 Εάν ο τύπος οχήματος για τον οποίο υποβάλλεται αίτηση χορήγησης έγκρισης βάσει του παρόντος κανονισμού πληροί τις απαιτήσεις του σημείου 5 κατωτέρω, χορηγείται έγκριση για τον συγκεκριμένο τύπο οχήματος.
 4.2.
 Η συμμόρφωση προς τις απαιτήσεις του σημείου 5 επαληθεύεται με τη διαδικασία δοκιμής που καθορίζεται στο σημείο 6, αλλά η λειτουργία δεν περιορίζεται σε αυτές τις συνθήκες δοκιμής.
 4.3.
 Κάθε τύπος οχήματος που εγκρίνεται λαμβάνει αριθμό έγκρισης· τα πρώτα δύο ψηφία του αριθμού έγκρισης (00 για τον παρόντα κανονισμό στην αρχική μορφή του) δηλώνουν τη σειρά τροποποιήσεων που περιλαμβάνει τις πλέον πρόσφατες σημαντικές τεχνικές τροποποιήσεις οι οποίες πραγματοποιήθηκαν στον παρόντα κανονισμό κατά τον χρόνο έκδοσης της έγκρισης. Το ίδιο συμβαλλόμενο μέρος δεν επιτρέπεται να εκχωρεί τον ίδιο αριθμό για τον ίδιο τύπο οχήματος που είναι εξοπλισμένος με διαφορετικό τύπο MOIS ούτε για άλλον τύπο οχήματος.
 4.4.
 Στα συμβαλλόμενα μέρη της συμφωνίας τα οποία εφαρμόζουν τον παρόντα κανονισμό διαβιβάζεται ειδοποίηση σχετικά με την έγκριση ή την άρνηση χορήγησης ή την ανάκληση έγκρισης με βάση τον παρόντα κανονισμό μέσω εντύπου σύμφωνου με το υπόδειγμα του παραρτήματος 1 και με φωτογραφίες και/ή σχέδια που κατατέθηκαν από τον αιτούντα σε μέγεθος που δεν υπερβαίνει το Α4 (210 × 297 mm), ή διπλωμένα στο μέγεθος αυτό, και υπό κατάλληλη κλίμακα.
 4.5.
 Σε κάθε όχημα που συμφωνεί με εγκεκριμένο βάσει του παρόντος κανονισμού τύπο οχήματος τοποθετείται, σε σημείο εμφανές και εύκολα προσπελάσιμο το οποίο καθορίζεται στο έντυπο της έγκρισης, διεθνές σήμα έγκρισης ανταποκρινόμενο στο πρωτότυπο που περιγράφεται το παράρτημα 2, αποτελούμενο από:
 4.5.1.
 κύκλο που περικλείει το γράμμα «Ε», ακολουθούμενο από:
 α)
 τον


text:
διακριτικό αριθμό του κράτους που χορήγησε την έγκριση (2)· και
 β)
 τον αριθμό του παρόντος κανονισμού, ακολουθούμενο από το γράμμα «R», μια παύλα και τον αριθμό έγκρισης στα δεξιά του κύκλου που προβλέπεται στο παρόν σημείο·
 ή
 4.5.2.
 ωοειδές σχήμα περιβάλλον τα γράμματα «UI», ακολουθούμενο από τον μοναδικό αναγνωριστικό κωδικό.
 4.6.
 Εάν το όχημα συμμορφώνεται με τύπο οχήματος που έχει εγκριθεί βάσει ενός ή περισσότερων άλλων κανονισμών του ΟΗΕ που επισυνάπτονται στη συμφωνία, στη χώρα που έχει χορηγήσει έγκριση βάσει του παρόντος κανονισμού, δεν χρειάζεται να επαναλαμβάνεται το σύμβολο που ορίζεται στο σημείο 4.5 ανωτέρω. Στην περίπτωση αυτή, ο κανονισμός του ΟΗΕ και οι αριθμοί έγκρισης καθώς και τα πρόσθετα σύμβολα τοποθετούνται σε κατακόρυφες στήλες στα δεξιά του συμβόλου που καθορίζεται στο σημείο 4.5 ανωτέρω.
 4.7.
 Το σήμα έγκρισης είναι ευανάγνωστο και ανεξίτηλο.
 4.8.
 Το σήμα έγκρισης τοποθετείται κοντά ή επάνω στην πινακίδα με τα στοιχεία του οχήματος.
 5. ΠΡΟΔΙΑΓΡΑΦΕΣ
 5.1.
 Γενικές απαιτήσεις
 5.1.1.
 Κάθε όχημα που είναι εξοπλισμένο με σύστημα MOIS σύμφωνο με τον ορισμό του σημείου 2.1 ανωτέρω πληροί τις απαιτήσεις που καθορίζονται στα σημεία 5.2 έως 5.8 του παρόντος κανονισμού.
 5.1.2.
 Η αποτελεσματικότητα του MOIS δεν επηρεάζεται αρνητικά από μαγνητικά ή ηλεκτρικά πεδία. Προς τον σκοπό αυτόν αποδεικνύεται η συμμόρφωση με τις τεχνικές απαιτήσεις και τις μεταβατικές διατάξεις του κανονισμού του ΟΗΕ αριθ. 10, σειρά 05 των τροποποιήσεων ή τυχόν μεταγενέστερη σειρά τροποποιήσεων.
 5.2.
 Απαιτήσεις επιδόσεων
 5.2.1.
 Το MOIS λειτουργεί τουλάχιστον κατά τη διάρκεια όλων των πιθανών ελιγμών εκκίνησης από στάση και ελιγμών χαμηλής ταχύτητας, για συνθήκες φωτισμού περιβάλλοντος άνω των 15 Lux με ή χωρίς ενεργοποιημένους προβολείς δέσμης διασταύρωσης.
 5.2.2.
 Το MOIS ενημερώνει τον οδηγό σχετικά με τους VRU που βρίσκονται σε άμεση εγγύτητα με το εμπρόσθιο μέρος του οχήματος και οι οποίοι ενδέχεται να τεθούν σε κίνδυνο κατά τη διάρκεια ελιγμού εκκίνησης από στάση ή ελιγμού χαμηλής ταχύτητας. Οι πληροφορίες αυτές παρέχονται στον οδηγό έτσι ώστε ο οδηγός να μην επιτρέψει στο όχημα να αλληλεπιδρά με την τροχιά των VRU.
 5.2.2.1.
 Το ενημερωτικό σήμα παρέχεται τουλάχιστον για όσο διάστημα πληρούνται οι προϋποθέσεις που ορίζονται στα σημεία 5.2.2.2 και 5.2.2.3.
 5.2.2.2.
 Πιθανός ελιγμός εκκίνησης από στάση
 5.2.2.2.1.
 Κατά την εκτέλεση πιθανού ελιγμού εκκίνησης από στάση, το MOIS παρέχει ενημερωτικό σήμα για τους VRU που κινούνται σε ταχύτητες μεταξύ 3 km/h και 5 km/h, όταν κινούνται στην πλευρά συνοδηγού και οδηγού του οχήματος σε κατεύθυνση κάθετη προς το διάμηκες επίπεδο συμμετρίας του οχήματος και βρίσκονται εντός περιοχής που οριοθετείται από το μέγιστο και το ελάχιστο εμπρόσθιο επίπεδο διαχωρισμού και τα επίπεδα διαχωρισμού πλευράς συνοδηγού και οδηγού.
 5.2.2.3.
 Ελιγμός χαμηλής ταχύτητας
 5.2.2.3.1.
 Κατά την εκτέλεση ελιγμού χαμηλής ταχύτητας, το MOIS παρέχει ενημερωτικό σήμα για ενήλικους ποδηλάτες και για παιδιά ποδηλάτες που είναι ακίνητοι ή κινούνται προς τα εμπρός σε κατεύθυνση παράλληλη προς το διάμηκες επίπεδο συμμετρίας του οχήματος σε ταχύτητες μεταξύ 0 km/h και 10 km/h και βρίσκονται εντός περιοχής που οριοθετείται από τα επίπεδα του οχήματος πλευράς συνοδηγού και οδηγού και από το μέγιστο και το ελάχιστο εμπρόσθιο επίπεδο διαχωρισμού.
 5.2.2.3.2.
 Όταν όχημα που εκτελεί ελιγμό χαμηλής


text:
ταχύτητας έχει ήδη ανιχνεύσει ενήλικο ή παιδί ποδηλάτη και έχει λάβει ενημερωτικό σήμα σύμφωνα με το σημείο 5.2.2.3.1, το MOIS διατηρεί το ενημερωτικό σήμα ακόμη και αν το όχημα ακινητοποιηθεί. Το ενημερωτικό σήμα διατηρείται για όσο διάστημα ο ποδηλάτης παραμένει εντός περιοχής που οριοθετείται από τα επίπεδα συνοδηγού και οδηγού του οχήματος και το μέγιστο και ελάχιστο εμπρόσθιο επίπεδο διαχωρισμού.
 5.2.2.3.3.
 Όταν εκτελείται ελιγμός στροφής, η μέθοδος ανίχνευσης του MOIS μπορεί να προσαρμόζεται. Δεν απαιτείται προσαρμογή των αισθητήρων στη γωνία διεύθυνσης. Η μέθοδος προσαρμογής της ανίχνευσης εξηγείται στις πληροφορίες που αναφέρονται στο σημείο 6.1. Η τεχνική υπηρεσία επαληθεύει τη λειτουργία του συστήματος σύμφωνα με τη μέθοδο αυτή.
 5.2.2.4.
 Το ενημερωτικό σήμα πληροί τις απαιτήσεις του σημείου 5.6.
 5.2.3.
 Ο κατασκευαστής αποδεικνύει κατά τρόπο ικανοποιητικό στην τεχνική υπηρεσίας και στην αρχή έγκρισης τύπου, μέσω τεκμηρίωσης, προσομοίωσης ή άλλων μέσων, ότι το MOIS λειτουργεί σύμφωνα με τις προδιαγραφές για μικρότερους ποδηλάτες και ποδήλατα, μεγέθους παρόμοιου με ένα παιδί ποδηλάτη.
 5.2.4.
 Ο κατασκευαστής αποδεικνύει κατά τρόπο ικανοποιητικό στην τεχνική υπηρεσίας και στην αρχή έγκρισης τύπου, μέσω τεκμηρίωσης, προσομοίωσης ή άλλων μέσων, ότι ελαχιστοποιείται ο αριθμός των εσφαλμένων αντιδράσεων που οφείλονται στην ανίχνευση VRU και στατικών αντικειμένων (όπως κώνοι, οδικά σήματα, φράκτες και σταθμευμένα αυτοκίνητα) που βρίσκονται εκτός των ορίων που ορίζονται στα σημεία 5.2.2.2 και 5.2.2.3 για τους σχετικούς ελιγμούς του οχήματος.
 5.3.
 Αυτόματη απενεργοποίηση
 5.3.1.
 Το MOIS απενεργοποιείται αυτόματα αν δυσλειτουργεί ή δεν μπορεί να λειτουργήσει σωστά λόγω ρύπανσης των αισθητήρων του από πάγο, χιόνι, λάσπη, ρύπους ή παρόμοιο υλικό. Το MOIS μπορεί επίσης να απενεργοποιείται αυτόματα λόγω συνθηκών περιβάλλοντος φωτός κατώτερες από εκείνες που ορίζονται στο σημείο 5.2.1.
 5.3.2.
 Η αυτόματη απενεργοποίηση υποδεικνύεται από το προειδοποιητικό σήμα βλάβης που ορίζεται στο σημείο 5.8.
 5.3.3.
 Το MOIS ενεργοποιείται εκ νέου αυτόματα όταν επαληθεύεται η κανονική λειτουργία των αισθητήρων. Η σχετική δοκιμή διεξάγεται σύμφωνα με τις διατάξεις των σημείων 6.8 (δοκιμή ανίχνευσης αστοχίας) και 6.9. (δοκιμή αυτόματης απενεργοποίησης).
 5.4.
 Χειροκίνητη απενεργοποίηση
 5.4.1.
 Μπορεί να είναι δυνατή η χειροκίνητη απενεργοποίηση του MOIS.
 5.4.2.
 Η χειροκίνητη απενεργοποίηση πραγματοποιείται μέσω μιας ακολουθίας εκούσιων ενεργειών που πρέπει να εκτελεστούν από τον οδηγό, για παράδειγμα, με την απαίτηση μίας μόνο ενέργειας που υπερβαίνει ένα ορισμένο όριο χρόνου ή ένα διπλό πάτημα ή δύο διακριτές αλλά ταυτόχρονες ενέργειες.
 5.4.3.
 Δεν είναι δυνατή η χειροκίνητη απενεργοποίηση οποιουδήποτε άλλου συστήματος ταυτόχρονα με το MOIS ή μέσω της ίδιας ακολουθίας ενεργειών.
 5.4.4.
 Όταν απενεργοποιείται χειροκίνητα, ο οδηγός έχει τη δυνατότητα να επανενεργοποιήσει εύκολα το MOIS με το χέρι.
 5.4.5.
 Όταν απενεργοποιείται χειροκίνητα, το MOIS ενεργοποιείται εκ νέου αυτόματα όταν ενεργοποιείται ο γενικός διακόπτης του οχήματος.
 5.5.
 Αρχικοποίηση συστήματος
 5.5.1.
 Εάν το MOIS δεν έχει βαθμονομηθεί μετά από συνολικό χρόνο οδήγησης 15 δευτερολέπτων με ταχύτητα άνω των 0 km/h, οι πληροφορίες αυτής της κατάστασης αναφέρονται στον οδηγό. Οι εν λόγω πληροφορίες διατηρούνται έως ότου το σύστημα βαθμονομηθεί επιτυχώς.
 5.6.
 Ενημερωτικό σήμα
 5.6.1.
 Το ενημερωτικό σήμα του MOIS που αναφέρεται στο σημείο 5.2.2 ανωτέρω συνίσταται σε ένα οπτικό ενημερωτικό σήμα που γίνεται αντιληπτό και μπορεί να ελεγχθεί εύκολα από τη θέση του οδηγού.
 5.6.2.


text:
Αυτό το ενημερωτικό σήμα είναι ορατό τόσο κατά τη διάρκεια της ημέρας όσο και τη νύχτα.
 5.7.
 Προειδοποιητικό σήμα σύγκρουσης
 5.7.1.
 Το MOIS προειδοποιεί τον οδηγό όταν επίκειται κίνδυνος σύγκρουσης, παρέχοντας το προειδοποιητικό σήμα σύγκρουσης.
 5.7.2.
 Το προειδοποιητικό σήμα σύγκρουσης παρέχεται με συνδυασμό δύο τουλάχιστον λειτουργιών που επιλέγονται από οπτικό, ακουστικό ή απτικό σήμα.
 Όταν το προειδοποιητικό σήμα σύγκρουσης παρέχεται με χρήση οπτικής λειτουργίας, αυτό είναι ένα σήμα που διαφέρει ως προς τη μέθοδο ενεργοποίησης από το ενημερωτικό σήμα που ορίζεται στα σημεία 5.2.2 και 5.6.
 5.7.3.
 Το προειδοποιητικό σήμα σύγκρουσης είναι εύληπτο ώστε ο οδηγός να μπορεί να το συνδέσει εύκολα με την πιθανή σύγκρουση. Σε περίπτωση που το προειδοποιητικό σήμα είναι οπτικό σήμα, το σήμα αυτό είναι ορατό τόσο κατά τη διάρκεια της ημέρας όσο και τη νύχτα.
 5.7.4.
 Το προειδοποιητικό σήμα σύγκρουσης ενεργοποιείται σύμφωνα με τη μέθοδο του κατασκευαστή. Η μέθοδος προειδοποίησης επεξηγείται στις πληροφορίες που αναφέρονται στο σημείο 6.1.
 Η τεχνική υπηρεσία επαληθεύει τη λειτουργία του συστήματος σύμφωνα με τη μέθοδο αυτή.
 5.7.5.
 Το προειδοποιητικό σήμα σύγκρουσης μπορεί να απενεργοποιηθεί χειροκίνητα. Σε περίπτωση χειροκίνητης απενεργοποίησης, ενεργοποιείται εκ νέου με κάθε ενεργοποίηση του γενικού διακόπτη του οχήματος.
 5.8.
 Προειδοποιητικά σήματα βλάβης
 5.8.1.
 Το προειδοποιητικό σήμα βλάβης που αναφέρεται στο σημείο 5.3.2 ανωτέρω είναι ένα οπτικό σήμα και είναι διαφορετικό ή διακρίνεται σαφώς από το ενημερωτικό σήμα. Το προειδοποιητικό σήμα βλάβης είναι ορατό κατά τη διάρκεια της ημέρας και της νύχτας και εύκολα επαληθεύσιμο από τον οδηγό από το κάθισμα του οδηγού.
 5.8.2.
 Το προειδοποιητικό σήμα βλάβης παραμένει ενεργό για όσο διάστημα το MOIS δεν είναι διαθέσιμο.
 5.8.3.
 Το προειδοποιητικό σήμα βλάβης του MOIS ενεργοποιείται με την ενεργοποίηση του γενικού διακόπτη του οχήματος. Η απαίτηση αυτή δεν ισχύει για προειδοποιητικά σήματα σύγκρουσης που εμφανίζονται σε κοινό χώρο με το προειδοποιητικό σήμα βλάβης.
 5.9.
 Διατάξεις για τον περιοδικό τεχνικό έλεγχο
 5.9.1.
 Στους περιοδικούς τεχνικούς ελέγχους, η καλή λειτουργική κατάσταση του συστήματος MOIS μπορεί να επαληθεύεται μέσω οπτικής παρατήρησης της κατάστασης του προειδοποιητικού σήματος βλάβης.
 Σε περίπτωση που το προειδοποιητικό σήμα βλάβης βρίσκεται σε κοινό χώρο, ο κοινός χώρος πρέπει να ελέγχεται ότι είναι λειτουργικός πριν από τον έλεγχο της κατάστασης του προειδοποιητικού σήματος βλάβης.
 6. ΔΙΑΔΙΚΑΣΙΑ ΔΟΚΙΜΗΣ
 6.1.
 Ο κατασκευαστής παρέχει πακέτο τεκμηρίωσης το οποίο παρέχει πρόσβαση στον βασικό σχεδιασμό του συστήματος και, κατά περίπτωση, στα μέσα με τα οποία αυτό συνδέεται με τα άλλα συστήματα του οχήματος. Εξηγείται η λειτουργία του συστήματος, συμπεριλαμβανομένης της μεθόδου ανίχνευσης και προειδοποίησης, και η τεκμηρίωση περιγράφει τον τρόπο ελέγχου της λειτουργικής κατάστασης του συστήματος, το κατά πόσον υπάρχει επίδραση σε άλλα συστήματα του οχήματος, καθώς και η μέθοδος που χρησιμοποιείται (οι μέθοδοι που χρησιμοποιούνται) για τον καθορισμό των καταστάσεων που οδηγούν στην εμφάνιση του προειδοποιητικού σήματος αστοχίας. Το πακέτο τεκμηρίωσης παρέχει επαρκείς πληροφορίες, ώστε η αρχή έγκρισης τύπου να ταυτοποιεί τον τύπο οχήματος και να διευκολύνει τη λήψη αποφάσεων σχετικά με την επιλογή των χειρότερων συνθηκών.
 6.2.
 Συνθήκες δοκιμής
 6.2.1.
 Η δοκιμή εκτελείται σε επίπεδη, ξηρή επιφάνεια από άσφαλτο ή σκυρόδεμα.
 6.2.2.
 Η θερμοκρασία περιβάλλοντος κυμαίνεται μεταξύ 0 °C και 45 °C.


text:
6.2.3.
 Η δοκιμή εκτελείται υπό συνθήκες ορατότητας που επιτρέπουν την παρατήρηση του στόχου καθ’ όλη τη διάρκεια της δοκιμής και επιτρέπουν την ασφαλή οδήγηση στις απαιτούμενες ταχύτητες δοκιμής.
 6.2.4.
 Ο φυσικός φωτισμός περιβάλλοντος είναι ομοιογενής στην περιοχή δοκιμής και υπερβαίνει τα 1 000 lux. Θα πρέπει να διασφαλίζεται ότι οι δοκιμές δεν διενεργούνται κατά την οδήγηση προς τον ήλιο ή μακριά από αυτόν υπό χαμηλή γωνία.
 6.3.
 Κατάσταση του οχήματος
 6.3.1.
 Βάρος δοκιμής
 Το όχημα υποβάλλεται σε δοκιμή υπό συνθήκες φορτίου που συμφωνούνται μεταξύ του κατασκευαστή και της τεχνικής υπηρεσίας, με την κατανομή της μάζας μεταξύ των αξόνων που δηλώνει ο κατασκευαστής. Απαγορεύεται οποιαδήποτε τροποποίηση μετά την έναρξη της διαδικασίας δοκιμών. Ο κατασκευαστής του οχήματος αποδεικνύει μέσω της τεκμηρίωσης ότι το σύστημα λειτουργεί υπό όλες τις καταστάσεις φόρτωσης.
 6.3.2.
 Στην περίπτωση που το σύστημα MOIS είναι εφοδιασμένο με χρονομέτρηση ενημέρωσης που προσαρμόζεται από τον χρήστη, η δοκιμή που ορίζεται στα σημεία 6.5, 6.6 και 6.7 κατωτέρω εκτελείται για κάθε περίπτωση δοκιμής με το κατώφλι ενημέρωσης να έχει τεθεί στις ρυθμίσεις που ενεργοποιούν το ενημερωτικό σήμα πιο κοντά στο σημείο σύγκρουσης, ήτοι στις ρυθμίσεις χειρότερου σεναρίου. Απαγορεύεται οποιαδήποτε τροποποίηση μετά την έναρξη της διαδικασίας δοκιμών.
 6.3.3.
 Προετοιμασία πριν από τη δοκιμή
 6.3.3.1.
 Εφόσον ζητηθεί από τον κατασκευαστή του οχήματος, το υποκείμενο όχημα μπορεί να διανύσει έως και 100 km σε μείγμα αστικών και αγροτικών οδών με άλλον εξοπλισμό κυκλοφορίας και παρόδιας χρήσης για την αρχικοποίηση του συστήματος αισθητήρων.
 6.4.
 Επαλήθευση της δοκιμής σημάτων
 6.4.1.
 Με το όχημα ακινητοποιημένο, ελέγχεται αν τα οπτικά προειδοποιητικά σήματα βλάβης συμμορφώνονται με τις απαιτήσεις του σημείου 5.6 ανωτέρω.
 6.5.
 Στατικές δοκιμές διασταύρωσης
 6.5.1.
 Το υποκείμενο όχημα παραμένει σε εν δυνάμει ελιγμό εκκίνησης από στάση με το MOIS ενεργό και την περιοχή δοκιμής που επισημαίνεται, όπως φαίνεται στο σχήμα 1 του προσαρτήματος 1. Ο σχετικός στόχος δοκιμής (T) υποβάλλεται σε ελιγμούς έτσι ώστε να κινείται σε τροχιά κάθετη προς το διάμηκες μέσο επίπεδο του υποκείμενου οχήματος στην απόσταση της περίπτωσης δοκιμής (dTC
 ) από το εμπρόσθιο μέρος του οχήματος και από τη σχετική κατεύθυνση διασταύρωσης (c) (πίνακας 1 του προσαρτήματος 1). Το σημείο αναφοράς για τη δοκιμή πεζών είναι το σημείο H (όπως ορίζεται στο πρότυπο ISO 19206-2:2018) που είναι πλησιέστερο στο υποκείμενο όχημα. Το σημείο αναφοράς του ποδηλάτη στόχου δοκιμής βρίσκεται στο σημείο τομής ενός επιπέδου κάθετου προς τον γεωμετρικό άξονα του στόχου της δοκιμής που βρίσκεται στο πλέον εμπρόσθιο σημείο του ποδηλάτου και σε επίπεδο παράλληλο προς τον κεντρικό άξονα του στόχου δοκιμής που βρίσκεται στο πλησιέστερο σημείο του υποκείμενου οχήματος [όπως ορίζεται στο πρότυπο ISO (CD) 19206-4].
 6.5.2.
 Ο στόχος δοκιμής επιταχύνεται έτσι ώστε να επιτυγχάνει την ταχύτητα-στόχο της δοκιμής (v) σε απόσταση όχι μικρότερη από 15 m από το επίπεδο που σχετίζεται με την πλευρά του υποκείμενου οχήματος που βρίσκεται πλησιέστερα στην κατεύθυνση της διασταύρωσης. Η ταχύτητα της περίπτωσης δοκιμής διατηρείται έως ότου το επίπεδο που αφορά την αντίθετη πλευρά του οχήματος απέχει απόσταση τουλάχιστον 5 m.
 6.5.3.
 Σύμφωνα με το σημείο 5.2.2.2, η τεχνική υπηρεσία επαληθεύει την ενεργοποίηση του ενημερωτικού σήματος MOIS


text:
προτού ο στόχος δοκιμής (T) φθάσει σε απόσταση που αντιστοιχεί στο τελευταίο σημείο πληροφοριών (dLPI) του πίνακα 1 του προσαρτήματος 1, και ότι το ενημερωτικό σήμα MOIS παραμένει αναμμένο έως ότου ο στόχος της δοκιμής υπερβεί τουλάχιστον το επίπεδο διαχωρισμού που σχετίζεται με την απέναντι πλευρά του οχήματος σε σχέση με την κατεύθυνση της διασταύρωσης. Το προειδοποιητικό σήμα σύγκρουσης δεν ενεργοποιείται.
 6.5.4.
 Η τεχνική υπηρεσία επαναλαμβάνει τα σημεία 6.5.1 έως 6.5.3 για δύο περιπτώσεις δοκιμών από τον πίνακα 1 του προσαρτήματος 1 του παρόντος κανονισμού και για μία επιπλέον περίπτωση δοκιμής που επιλέγεται από τον συνδυασμό ενός μαλακού στόχου και της περιοχής ταχυτήτων του VRU, των κατευθύνσεων πορείας του VRU και των ορίων ανίχνευσης που ορίζονται στο σημείο 5.2.2.2.
 Όταν κρίνεται δικαιολογημένο, η τεχνική υπηρεσία μπορεί επίσης να επιλέξει πρόσθετες περιπτώσεις δοκιμών εντός του εύρους των ευάλωτων στόχων, των ταχυτήτων των ευάλωτων χρηστών οδικού δικτύου, των κατευθύνσεων πορείας και των ορίων ανίχνευσης που ορίζονται στο σημείο 5.2.2.2.
 6.6.
 Δοκιμές με ποδηλάτη για διαμήκη ακινητοποίηση εκκίνησης από στάση
 6.6.1.
 Ο ποδηλάτης στόχος της δοκιμής (T) βρίσκεται εντός της περιοχής δοκιμής που επισημαίνεται, όπως φαίνεται στο σχήμα 2 του προσαρτήματος 1. Ο ποδηλάτης στόχος της δοκιμής τοποθετείται στο σχετικό σημείο εκκίνησης της δοκιμής (pcyc
 ) στον πίνακα 2 του προσαρτήματος 1 και είναι στραμμένος προς την κατεύθυνση κίνησης και παράλληλα προς το διάμηκες μέσο επίπεδο του υποκείμενου οχήματος. Το σημείο αναφοράς του ποδηλάτη στόχου της δοκιμής βρίσκεται στο κέντρο του κάτω μέρους του ποδηλάτου και στον άξονα συμμετρίας του ποδηλάτου. Εάν υπάρχει απόσταση μικρότερη των 100 mm μεταξύ του εμπρόσθιου και του οπίσθιου σημείου του ποδηλάτη στόχου δοκιμής, τότε το pcyc
 μπορεί να μετακινηθεί επιπλέον απόσταση (dclear
 ) από το εμπρόσθιο μέρος του οχήματος, σε κατεύθυνση παράλληλη προς το διάμηκες επίπεδο, έτσι ώστε να υπάρχει απόσταση 100 + 10/– 0 mm μεταξύ του εμπρόσθιου και του απώτατου οπίσθιου σημείου του ποδηλάτη στόχου δοκιμής.
 6.6.2.
 Το υποκείμενο όχημα επιταχύνεται σε ευθεία γραμμή με σταθερή ταχύτητα 10 + 0/– 0,5 km/h, πριν εισέλθει στον διάδρομο ακινητοποίησης. Το υποκείμενο όχημα διατηρεί την εν λόγω σταθερή ταχύτητα έως ότου το εμπρόσθιο μέρος του οχήματος διέλθει από το επίπεδο πέδησης (pbrake
 ) που απεικονίζεται στο σχήμα 2 του προσαρτήματος 1, πριν από την πέδηση, ώστε το εμπρόσθιο μέρος του οχήματος να είναι τοποθετημένο στο επίπεδο στάσης (pstop
 ). Το υποκείμενο όχημα θεωρείται ότι έχει σταματήσει όταν δεν κινείται και το όχημα δεν βρίσκεται πλέον είτε σε κατάσταση λειτουργίας εμπροσθοπορείας είτε σε σχέση μετάδοσης εμπροσθοπορείας.
 6.6.3.
 Μετά από καθυστέρηση τουλάχιστον 10 δευτερολέπτων από το σημείο στο οποίο θεωρείται ότι έχει σταματήσει το υποκείμενο όχημα, ο στόχος της δοκιμής επιταχύνεται στη συνέχεια σε ευθεία γραμμή σε τροχιά παράλληλη προς το διάμηκες μέσο επίπεδο του οχήματος με ταχύτητα 10 + 0/– 0,5 km/h εντός απόστασης 5 m, πριν ακινητοποιηθεί. Κατά την επιτάχυνση, η πλευρική ανοχή της κίνησης στόχου της δοκιμής δεν υπερβαίνει τα ± 0,05 m.
 6.6.4.
 Σύμφωνα με το σημείο 5.2.2.3, η τεχνική υπηρεσία επαληθεύει την ενεργοποίηση του ενημερωτικού σήματος MOIS προτού το υποκείμενο όχημα φθάσει σε απόσταση από


text:
το επίπεδο στάσης (pstop
 ) που αντιστοιχεί στο τελευταίο σημείο πληροφοριών (dLPI
 ) του πίνακα 2 του προσαρτήματος 1, και το ενημερωτικό σήμα MOIS παραμένει αναμμένο έως ότου ο στόχος της δοκιμής διασχίσει τουλάχιστον κάποια απόσταση από το εμπρόσθιο μέρος του οχήματος σε σχέση με τη μέγιστη απόσταση εμπρόσθιου διαχωρισμού (dFSP
 ) στο σχήμα 2 του προσαρτήματος 1. Το προειδοποιητικό σήμα σύγκρουσης μπορεί να ενεργοποιηθεί, ανάλογα με την περίπτωση.
 6.6.5.
 Η τεχνική υπηρεσία επαναλαμβάνει τα σημεία 6.6.1 έως 6.6.4 για δύο περιπτώσεις δοκιμών που παρουσιάζονται στον πίνακα 2 του προσαρτήματος 1 του παρόντος κανονισμού και για μία επιπλέον περίπτωση δοκιμής, επιλέγοντας έναν ποδηλάτη στόχο δοκιμής και ένα σημείο εκκίνησης ποδηλάτη από τα όρια ανίχνευσης που ορίζονται στο σημείο 5.2.2.3.
 Όταν κρίνεται δικαιολογημένο, η τεχνική υπηρεσία μπορεί επίσης να επιλέξει πρόσθετες περιπτώσεις δοκιμών εντός του εύρους των ποδηλατών στόχων της δοκιμής και των ορίων ανίχνευσης που ορίζονται στο σημείο 5.2.2.3.
 6.7.
 Δοκιμές με ποδηλάτη για διαμήκη εκκίνηση από στάση
 6.7.1.
 Ο ποδηλάτης στόχος της δοκιμής (T) βρίσκεται εντός της περιοχής δοκιμής που επισημαίνεται, όπως φαίνεται στο σχήμα 2 του προσαρτήματος 1. Ο ποδηλάτης στόχος της δοκιμής τοποθετείται στο σχετικό σημείο εκκίνησης της δοκιμής (pcyc
 ) στον πίνακα 2 του προσαρτήματος 1 και είναι στραμμένος προς την κατεύθυνση κίνησης και παράλληλα προς το διάμηκες μέσο επίπεδο του υποκείμενου οχήματος. Το σημείο αναφοράς του ποδηλάτη στόχου της δοκιμής βρίσκεται στο κέντρο του κάτω μέρους του ποδηλάτου και στον άξονα συμμετρίας του ποδηλάτου. Εάν υπάρχει απόσταση μικρότερη των 100 mm μεταξύ του εμπρόσθιου και του οπίσθιου σημείου του ποδηλάτη στόχου δοκιμής, τότε το pcyc
 μπορεί να μετακινηθεί επιπλέον απόσταση (dclear
 ) από το εμπρόσθιο μέρος του οχήματος, σε κατεύθυνση παράλληλη προς το διάμηκες επίπεδο, έτσι ώστε να υπάρχει απόσταση 100 + 10/– 0 mm μεταξύ του εμπρόσθιου και του απώτατου οπίσθιου σημείου του ποδηλάτη στόχου δοκιμής.
 6.7.2.
 Το υποκείμενο όχημα επιταχύνεται σε ευθεία γραμμή με σταθερή ταχύτητα 10 + 0/– 0,5 km/h, πριν εισέλθει στον διάδρομο ακινητοποίησης. Το υποκείμενο όχημα διατηρεί σταθερή ταχύτητα έως ότου το εμπρόσθιο μέρος του οχήματος διέλθει από το επίπεδο πέδησης (pbrake
 ) που απεικονίζεται στο σχήμα 2 του προσαρτήματος 1, πριν από την πέδηση, ώστε το εμπρόσθιο μέρος του οχήματος να είναι τοποθετημένο στο επίπεδο στάσης (pstop
 ). Το υποκείμενο όχημα θεωρείται ότι έχει σταματήσει όταν δεν κινείται και το όχημα δεν βρίσκεται πλέον είτε σε κατάσταση λειτουργίας εμπροσθοπορείας είτε σε σχέση μετάδοσης εμπροσθοπορείας.
 6.7.3.
 Έπειτα από καθυστέρηση τουλάχιστον 10 δευτερολέπτων από το σημείο στο οποίο θεωρείται ότι έχει σταματήσει το υποκείμενο όχημα, ο στόχος της δοκιμής και το υπό δοκιμή όχημα επιταχύνονται ταυτόχρονα και σε ευθεία γραμμή, σε τροχιά παράλληλη προς το διάμηκες μέσο επίπεδο του υποκείμενου οχήματος, με σταθερή ταχύτητα 10 + 0/– 0,5 km/h σε απόσταση όχι μεγαλύτερη από 5 m. Το υπόψη όχημα και ο στόχος δοκιμής διατηρούν αυτή τη σταθερή ταχύτητα έως ότου το υποκείμενο όχημα διανύσει συνολική απόσταση διαδρομής τουλάχιστον 15 m από το σημείο στάσης. Η πλευρική ανοχή του υποκείμενου οχήματος δεν υπερβαίνει τα ± 0,05 m, ενώ η πλευρική ανοχή της


text:
κίνησης του στόχου δοκιμής δεν υπερβαίνει τα ± 0,05 m. Η απόσταση εμπρόσθιου διαχωρισμού μεταξύ του πρόσθιου άκρου του οχήματος και του στόχου της δοκιμής κατά τη διάρκεια της κίνησης διατηρείται εντός των ορίων του μέγιστου και του ελάχιστου εμπρόσθιου επιπέδου διαχωρισμού.
 6.7.4.
 Σύμφωνα με το σημείο 5.2.2.3, η τεχνική υπηρεσία επαληθεύει την ενεργοποίηση του ενημερωτικού σήματος MOIS προτού το υποκείμενο όχημα φθάσει σε απόσταση από το επίπεδο στάσης (pstop
 ) που αντιστοιχεί στο τελευταίο σημείο πληροφοριών (dLPI
 ) του πίνακα 2 του προσαρτήματος 1 και ότι το ενημερωτικό σήμα MOIS παραμένει αναμμένο έως ότου το υποκείμενο όχημα υπερβεί απόσταση 15 m από το σημείο στάσης. Το προειδοποιητικό σήμα σύγκρουσης μπορεί να ενεργοποιηθεί, ανάλογα με την περίπτωση.
 6.7.5.
 Η τεχνική υπηρεσία επαναλαμβάνει τα σημεία 6.7.1 έως 6.7.4 για δύο περιπτώσεις δοκιμών που παρουσιάζονται στον πίνακα 2 του προσαρτήματος 1 του παρόντος κανονισμού και για μία επιπλέον περίπτωση δοκιμής, επιλέγοντας έναν ποδηλάτη στόχο δοκιμής και ένα σημείο εκκίνησης ποδηλάτη από τα όρια ανίχνευσης που ορίζονται στο σημείο 5.2.2.3.
 Όταν κρίνεται δικαιολογημένο, η τεχνική υπηρεσία μπορεί επίσης να επιλέξει πρόσθετες περιπτώσεις δοκιμών εντός του εύρους των ποδηλατών στόχων της δοκιμής και των ορίων ανίχνευσης που ορίζονται στο σημείο 5.2.2.3.
 6.8.
 Δοκιμή ανίχνευσης βλάβης
 6.8.1.
 Προσομοίωση βλάβης στο MOIS, παραδείγματος χάρη, με την αποσύνδεση της πηγής τροφοδοσίας προς οποιοδήποτε στοιχείο του MOIS ή με την αποσύνδεση οποιασδήποτε ηλεκτρικής σύνδεσης μεταξύ στοιχείων του MOIS. Οι ηλεκτρικές συνδέσεις για το προειδοποιητικό σήμα βλάβης του σημείου 5.8 ανωτέρω δεν αποσυνδέονται κατά την προσομοίωση βλάβης του MOIS.
 6.8.2.
 Το προειδοποιητικό σήμα βλάβης που προσδιορίζεται στο σημείο 5.8 ενεργοποιείται και παραμένει ενεργοποιημένο ενόσω κινείται το όχημα και επανενεργοποιείται με κάθε ενεργοποίηση του γενικού διακόπτη του οχήματος για όσο διάστημα υφίσταται η προκληθείσα βλάβη.
 6.9.
 Δοκιμή αυτόματης απενεργοποίησης
 6.9.1.
 Με το σύστημα MOIS ενεργό, ρυπαίνεται πλήρως οποιαδήποτε από τις διατάξεις ανίχνευσης του MOIS με ουσία ανάλογη του χιονιού, του πάγου ή της λάσπης (π.χ. με βάση το νερό). Το MOIS απενεργοποιείται αυτόματα, υποδεικνύοντας την κατάσταση αυτή, όπως ορίζεται στο σημείο 5.8.
 6.9.2.
 Οποιαδήποτε ρύπανση αφαιρείται εντελώς από τις διατάξεις ανίχνευσης του MOIS και εκτελείται επανενεργοποίηση του γενικού διακόπτη του οχήματος. Το σύστημα MOIS επανενεργοποιείται αυτόματα έπειτα από χρόνο οδήγησης που δεν υπερβαίνει τα 60 δευτερόλεπτα.
 7. ΤΡΟΠΟΠΟΙΗΣΗ ΤΟΥ ΤΥΠΟΥ ΟΧΗΜΑΤΟΣ ΚΑΙ ΕΠΕΚΤΑΣΗ ΤΗΣ ΕΓΚΡΙΣΗΣ ΤΥΠΟΥ
 7.1.
 Κάθε τροποποίηση του τύπου οχήματος, όπως αυτός ορίζεται στο σημείο 2.3 του παρόντος κανονισμού, γνωστοποιείται στην αρχή έγκρισης τύπου η οποία χορήγησε την έγκριση τύπου του οχήματος. Η αρχή έγκρισης τύπου δύναται:
 7.1.1.
 είτε να θεωρήσει ότι οι τροποποιήσεις που επήλθαν δεν έχουν δυσμενή επίπτωση στους όρους χορήγησης της έγκρισης και να χορηγήσει την επέκταση της έγκρισης·
 7.1.2.
 είτε να θεωρήσει ότι οι τροποποιήσεις που επήλθαν επηρεάζουν τους όρους χορήγησης της έγκρισης και να απαιτήσει περαιτέρω δοκιμές ή συμπληρωματικούς ελέγχους πριν από τη χορήγηση επέκτασης της έγκρισης.
 7.2.
 Η επικύρωση ή η απόρριψη της έγκρισης, στην οποία προσδιορίζονται οι τροποποιήσεις, κοινοποιείται στα συμβαλλόμενα μέρη της συμφωνίας που εφαρμόζουν τον παρόντα κανονισμό σύμφωνα με τη διαδικασία που ορίζεται στο σημείο 4.4 ανωτέρω.
 7.3.
 Η


text:
αρχή έγκρισης τύπου ενημερώνει τα υπόλοιπα συμβαλλόμενα μέρη σχετικά με την επέκταση μέσω του εντύπου κοινοποίησης το οποίο περιέχεται στο παράρτημα 1 του παρόντος κανονισμού. Παρέχει σε κάθε επέκταση αριθμό σειράς, ο οποίος ονομάζεται «αριθμός επέκτασης».
 8. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 8.1.
 Οι διαδικασίες που αφορούν τη συμμόρφωση της παραγωγής είναι σύμφωνες προς τις γενικές διατάξεις που καθορίζονται στο άρθρο 2 και στον κατάλογο 1 της συμφωνίας του 1958 (E/ECE/TRANS/505/Rev.3) και πληρούν τις ακόλουθες απαιτήσεις:
 8.2.
 Όχημα που έχει εγκριθεί με βάση τον παρόντα κανονισμό κατασκευάζεται έτσι ώστε να συμμορφώνεται προς τον εγκεκριμένο τύπο ικανοποιώντας τις απαιτήσεις του σημείου 5 ανωτέρω.
 8.3.
 Η αρχή έγκρισης τύπου η οποία χορήγησε την έγκριση μπορεί οποτεδήποτε να επαληθεύει τη συμμόρφωση των μεθόδων ελέγχου που εφαρμόζονται για κάθε μονάδα παραγωγής. Η συνήθης συχνότητα των επιθεωρήσεων αυτών είναι μια φορά ανά διετία.
 9. ΚΥΡΩΣΕΙΣ ΓΙΑ ΜΗ ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 9.1.
 Η έγκριση που χορηγείται σε έναν τύπο οχήματος, σύμφωνα με τον παρόντα κανονισμό, μπορεί να ανακληθεί, αν δεν πληρούνται οι απαιτήσεις που ορίζονται στο σημείο 8 ανωτέρω.
 9.2.
 Εάν κάποιο συμβαλλόμενο μέρος ανακαλέσει έγκριση που έχει προηγουμένως χορηγήσει, ενημερώνει πάραυτα τα υπόλοιπα συμβαλλόμενα μέρη που εφαρμόζουν τον παρόντα κανονισμό με αποστολή προς αυτά εντύπου κοινοποίησης σύμφωνου με το υπόδειγμα του παραρτήματος 1 του παρόντα κανονισμού.
 10. ΟΡΙΣΤΙΚΗ ΔΙΑΚΟΠΗ ΤΗΣ ΠΑΡΑΓΩΓΗΣ
 Εάν ο κάτοχος της έγκρισης διακόψει τελείως την παραγωγή τύπου οχήματος που έχει εγκριθεί σύμφωνα με τον παρόντα κανονισμό, ενημερώνει σχετικά την αρχή έγκρισης τύπου η οποία χορήγησε την έγκριση, η οποία με τη σειρά της ενημερώνει πάραυτα τα υπόλοιπα συμβαλλόμενα μέρη της συμφωνίας που εφαρμόζουν τον παρόντα κανονισμό με έντυπο κοινοποίησης σύμφωνο προς το υπόδειγμα του παραρτήματος 1 του παρόντος κανονισμού.
 11. ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ, ΚΑΘΩΣ ΚΑΙ ΤΩΝ ΑΡΧΩΝ ΕΓΚΡΙΣΗΣ ΤΥΠΟΥ
 Τα συμβαλλόμενα μέρη της συμφωνίας που εφαρμόζουν τον παρόντα κανονισμό γνωστοποιούν στη Γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών των αρμόδιων για τη διεξαγωγή δοκιμών έγκρισης και των αρχών έγκρισης τύπου οι οποίες χορηγούν εγκρίσεις και προς τις οποίες πρέπει να αποστέλλονται τα έντυπα που πιστοποιούν την έγκριση ή την επέκταση ή την άρνηση χορήγησης ή την ανάκληση έγκρισης.
 (1) Βλέπε παράρτημα 1 του ενοποιημένου ψηφίσματος σχετικά με την κατασκευή οχημάτων (R.E.3.), έγγραφο ECE/TRANS/WP.29/78/Rev.6 - www.unece.org/trans/main/wp29/wp29wgs/wp29gen/wp29resolutions.html
 (2) Οι διακριτικοί αριθμοί των συμβαλλομένων μερών της συμφωνίας του 1958 παρατίθενται στο παράρτημα 3 του ενοποιημένου ψηφίσματος για την κατασκευή οχημάτων (R.E.3), έγγραφο ECE/TRANS/WP.29/78/Rev.6 - www.unece.org/trans/main/wp29/wp29wgs/wp29gen/wp29resolutions.html
 Προσάρτημα 1
 Όπου ισχύουν οι ακόλουθοι ορισμοί:
 dw
 πλάτος οχήματος
 d25 %
 απόσταση που αντιστοιχεί στο 25 % του πλάτους του οχήματος
 dNSP
 η απόσταση από το επίπεδο πλευράς συνοδηγού του οχήματος έως το επίπεδο διαχωρισμού πλευράς συνοδηγού, οριζόμενη ως 0,5 m
 dOSP
 η απόσταση από το επίπεδο πλευράς οδηγού του οχήματος έως το επίπεδο διαχωρισμού πλευράς οδηγού, οριζόμενη ως 0,5 m
 dTC
 η απόσταση εμπρόσθιου διαχωρισμού για κάθε περίπτωση δοκιμής
 dFSP
 η απόσταση από το εμπρόσθιο μέρος του οχήματος έως το μέγιστο επίπεδο εμπρόσθιου διαχωρισμού
 dLPI
 η απόσταση που σχετίζεται με το τελευταίο σημείο


text:
πληροφόρησης (LPI)
 Πίνακας 1
 Περιπτώσεις δοκιμών για στατικές δοκιμές διασταύρωσης
 Περίπτωση δοκιμής
 Μαλακός στόχος (T)
 Απόσταση περίπτωσης δοκιμής (dTC)/m
 Κατεύθυνση διασταύρωσης (c)
 Ταχύτητα μαλακού στόχου (v)/km/h
 Απόσταση από το τελευταίο σημείο πληροφόρησης (dLPI)/m
 1
 Πεζός παιδί
 0,8
 Πλευρά συνοδηγού
 3
 dNSP
 2
 Πεζός ενήλικος
 dFSP
 Πλευρά συνοδηγού
 3
 dNSP
 3
 Ενήλικος ποδηλάτης
 0,8
 Πλευρά οδηγού
 3
 dOSP
 4
 Ενήλικος ποδηλάτης
 dFSP
 Πλευρά συνοδηγού
 5
 dNSP
 5
 Πεζός ενήλικος
 0,8
 Πλευρά οδηγού
 5
 dOSP
 6
 Πεζός παιδί
 dFSP
 Πλευρά οδηγού
 5
 dOSP
 Όπου ισχύουν οι ακόλουθοι ορισμοί:
 d50 %
 η απόσταση που αντιστοιχεί στο 50 % του πλάτους του οχήματος
 pbrake
 το επίπεδο πέδησης του οχήματος
 pstop
 το επίπεδο ακινητοποίησης του οχήματος
 dFSP
 η απόσταση από το επίπεδο ακινητοποίησης του οχήματος έως το μέγιστο εμπρόσθιο επίπεδο διαχωρισμού
 dclear
 η πρόσθετη απόσταση κατά την οποία μετακινείται ο ποδηλάτης στόχος της δοκιμής για να εξασφαλιστεί απόσταση τουλάχιστον 100 mm μεταξύ του εμπρόσθιου και του οπίσθιου τμήματος του ποδηλάτη στόχου της δοκιμής
 pcyc
 το σημείο εκκίνησης του ποδηλάτη στόχου της δοκιμής, λαμβανόμενο από το σημείο αναφοράς του ποδηλάτη στόχου της δοκιμής
 px
 η απόσταση μεταξύ του επιπέδου στάσης και του σημείου εκκίνησης του ποδηλάτη στόχου της δοκιμής
 py
 η απόσταση μεταξύ του διαμήκους διάμεσου επιπέδου του οχήματος και του σημείου εκκίνησης του ποδηλάτη στόχου της δοκιμής, με την πλευρά συνοδηγού του οχήματος να είναι η θετική κατεύθυνση
 dLPI
 η απόσταση μεταξύ της γραμμής του τελευταίου σημείου πληροφόρησης (LPI) και του επιπέδου στάσης του οχήματος
 Πίνακας 2
 Περιπτώσεις δοκιμής για διαμήκεις δοκιμές με ποδηλάτη
 Περίπτωση δοκιμής
 Στόχος δοκιμής (T)
 Απόσταση από το εμπρόσθιο σημείο εκκίνησης ποδηλάτη (px)/m
 Απόσταση από το πλευρικό σημείο εκκίνησης ποδηλάτη (py)/m
 Απόσταση από το τελευταίο σημείο πληροφόρησης (dLPI)/m
 1
 Ενήλικος ποδηλάτης
 0,8 + dclear
 + d50 %
 dFSP – 0,8 – dclear
 2
 Ενήλικος ποδηλάτης
 0,8 + dclear
 0,0
 dFSP – 0,8 – dclear
 3
 Ενήλικος ποδηλάτης
 0,8 + dclear
 – d50 %
 dFSP – 0,8 – dclear
 4
 Ενήλικος ποδηλάτης
 dFSP – 0,1
 + d50 %
 0,1
 5
 Ενήλικος ποδηλάτης
 dFSP – 0,1
 0,0
 0,1
 6
 Ενήλικος ποδηλάτης
 dFSP – 0,1
 – d50 %
 0,1
 ΠΑΡΑΡΤΗΜΑ 1
 Κοινοποίηση
 (Μέγιστο μέγεθος: A4 (210 × 297 mm)
 (1)
 εκδοθείσα από:
 (Όνομα υπηρεσίας)
 ...
 ...
 ...
 Σχετικά με: (2)
 Χορήγηση έγκρισης
 Επέκταση έγκρισης
 Απόρριψη έγκρισης
 Ανάκληση έγκρισης
 Οριστική διακοπή της παραγωγής
 τύπου οχήματος όσον αφορά το σύστημα πληροφοριών εκκίνησης από στάση (MOIS) σύμφωνα με τον κανονισμό αριθ. 159 του ΟΗΕ
 Αριθ. έγκρισης: ...
 1.
 Εμπορικό σήμα: ...
 2.
 Τύπος και εμπορικές ονομασίες: ...
 3.
 Όνομα και διεύθυνση του κατασκευαστή: ...
 4.
 Επωνυμία και διεύθυνση του εξουσιοδοτημένου αντιπροσώπου, κατά περίπτωση: ...
 5.
 Σύντομη περιγραφή του οχήματος: ...
 6.
 Ημερομηνία υποβολής οχήματος προς έγκριση: ...
 7.
 Τεχνική υπηρεσία που διεξάγει τις δοκιμές έγκρισης: ...
 8.
 Ημερομηνία έκδοσης της έκθεσης από τη συγκεκριμένη υπηρεσία: ...
 9.
 Αριθμός της έκθεσης που εκδόθηκε από τη συγκεκριμένη υπηρεσία: ...
 10.
 Λόγος/-οι επέκτασης (κατά περίπτωση): ...
 11.
 Η έγκριση όσον αφορά το σύστημα MOIS χορηγείται/απορρίπτεται:2...
 12.
 Τόπος: ...
 13.
 Ημερομηνία: ...
 14.
 Υπογραφή: ...
 15.
 Στην παρούσα κοινοποίηση επισυνάπτονται τα


text:
ακόλουθα έγγραφα, τα οποία φέρουν τον αριθμό έγκρισης που αναφέρεται ανωτέρω: ...
 16.
 Παρατηρήσεις: ...
 (1) Διακριτικός αριθμός της χώρας που χορήγησε/επέκτεινε/απέρριψε/ανακάλεσε μια έγκριση (βλέπε διατάξεις έγκρισης στον παρόντα κανονισμό).
 (2) Διαγράφεται η περιττή ένδειξη.
 ΠΑΡΑΡΤΗΜΑ 2
 Ρυθμίσεις για τα σήματα έγκρισης
 (βλέπε σημεία 4.5 έως 4.5.2 του παρόντος κανονισμού)
 a = 8 mm τουλάχιστον
 Το ανωτέρω σήμα έγκρισης τοποθετημένο σε όχημα δηλώνει ότι ο σχετικός τύπος οχήματος έχει εγκριθεί στο Βέλγιο (E 6) όσον αφορά το σύστημα πληροφοριών εκκίνησης από στάση (MOIS). σύμφωνα με τον κανονισμό αριθ. 159 του ΟΗΕ. Τα πρώτα δύο ψηφία του αριθμού έγκρισης δηλώνουν ότι η έγκριση χορηγήθηκε σύμφωνα με τις απαιτήσεις του κανονισμού του ΟΗΕ αριθ. 159 στην αρχική μορφή του.
 a ≥ 8 mm
 Ο ανωτέρω μοναδικός αναγνωριστικός κωδικός δείχνει ότι ο σχετικός τύπος εγκρίθηκε και ότι οι σχετικές πληροφορίες για τη συγκεκριμένη έγκριση τύπου διατίθενται στην ασφαλή ηλεκτρονική βάση δεδομένων του ΟΗΕ με χρήση του αριθμού 270650 ως μοναδικού αναγνωριστικού κωδικού. Τυχόν μηδενικά πριν από τον μοναδικό αναγνωριστικό κωδικό μπορούν να παραλειφθούν στο σήμα έγκρισης.
 ΠΑΡΑΡΤΗΜΑ 3
 Μέθοδος δοκιμής για τον προσδιορισμό του ορίου τυφλού σημείου
 1. ΟΡΙΟ ΤΥΦΛΟΥ ΣΗΜΕΙΟΥ
 Το όριο τυφλού σημείου που ορίζεται στο σημείο 2.22 του παρόντος κανονισμού μπορεί να προσδιοριστεί μέσω της προσέγγισης που περιγράφεται στο παρόν παράρτημα.
 2. ΜΕΘΟΔΟΙ ΔΟΚΙΜΗΣ
 2.1.
 Το αντικείμενο δοκιμής είναι ένας κυκλικός κύλινδρος, εξωτερικής διαμέτρου 50 ± 2 mm, με δακτύλιο ύψους 10 ± 2 mm, με χρωματική αντίθεση από το υπόλοιπο αντικείμενο δοκιμής, τοποθετημένος έτσι ώστε το κατώτερο άκρο του να απέχει 900 ± 2 mm από τη βάση του αντικειμένου δοκιμής.
 2.2.
 Οι συνθήκες δοκιμής είναι αυτές που ορίζονται στο σημείο 6.2 του παρόντος κανονισμού
 2.3.
 Οι συνθήκες του οχήματος είναι αυτές που ορίζονται στο σημείο 6.3 του παρόντος κανονισμού
 2.4.
 Η περιοχή δοκιμής φέρει σήμανση, όπως φαίνεται στο σχήμα 1 του παρόντος παραρτήματος.
 Όπου ισχύουν οι ακόλουθοι ορισμοί:
 dw
 πλάτος οχήματος
 dNSP
 η απόσταση από το επίπεδο πλευράς συνοδηγού του οχήματος έως το επίπεδο διαχωρισμού πλευράς συνοδηγού, οριζόμενη ως 0,5 m
 dOSP
 η απόσταση από το επίπεδο πλευράς οδηγού του οχήματος έως το επίπεδο διαχωρισμού πλευράς οδηγού, οριζόμενη ως 0,5 m
 dFSP
 η απόσταση από το εμπρόσθιο μέρος του οχήματος έως το μέγιστο επίπεδο εμπρόσθιου διαχωρισμού
 2.5.
 Το προσοφθάλμιο σημείο αναφοράς του οφθαλμού είναι αυτό που ορίζεται στο σημείο 2.11 του παρόντος κανονισμού.
 2.6.
 Διαδικασία δοκιμής
 2.6.1.
 Τοποθετείται στατική κάμερα, βιντεοκάμερα ή ψηφιακό ισοδύναμο μεγέθους 35 mm ή μεγαλύτερου μεγέθους, έτσι ώστε το κέντρο του επιπέδου εικόνας της κάμερας να βρίσκεται στο οπτικό σημείο αναφοράς.
 Η κάμερα έχει ορατότητα στο αντικείμενο δοκιμής σε όλες τις πιθανές θέσεις δοκιμής. Εάν η κάμερα απαιτεί επανατοποθέτηση για να είναι ορατές από αυτήν όλες οι πιθανές θέσεις δοκιμής, επαληθεύεται ότι το κέντρο του επιπέδου εικόνας της κάμερας για όλες τις δυνατές θέσεις της κάμερας βρίσκεται στο προσοφθάλμιο σημείο αναφοράς.
 2.6.2.
 Η ορατότητα ολόκληρου του δακτυλίου του αντικειμένου δοκιμής από το προσοφθάλμιο σημείο αναφοράς καταγράφεται για τις θέσεις αντικειμένων δοκιμής που βρίσκονται εντός της περιοχής που οριοθετείται από το ελάχιστο και το μέγιστο


text:
εμπρόσθιο επίπεδο διαχωρισμού και το επίπεδο διαχωρισμού πλευράς συνοδηγού και πλευράς οδηγού.
 2.6.3.
 Ξεκινώντας από το ελάχιστο εμπρόσθιο επίπεδο διαχωρισμού, μετακινήστε το αντικείμενο δοκιμής μακριά από το εμπρόσθιο μέρος του οχήματος σε επίπεδο εκτίμησης παράλληλο προς το διάμηκες επίπεδο συμμετρίας του οχήματος έως ότου επιτευχθεί το μέγιστο εμπρόσθιο επίπεδο διαχωρισμού.
 2.6.4.
 Η ορατότητα του δακτυλίου του αντικειμένου δοκιμής καταγράφεται σε διαστήματα που δεν υπερβαίνουν τα 150 mm σε απόσταση κατά μήκος του επιπέδου αξιολόγησης.
 2.6.5.
 Η διαδικασία αυτή επαναλαμβάνεται για τα επίπεδα εκτίμησης μεταξύ των επιπέδων διαχωρισμού πλευράς συνοδηγού και πλευράς οδηγού, με αποστάσεις που δεν υπερβαίνουν τα 150 mm μεταξύ κάθε επιπέδου αξιολόγησης.
 2.6.6.
 Προσεγγίσεις άλλες από τις ανωτέρω μεθόδους, όπως οι διαδικασίες που βασίζονται σε CAD ή LASER, μπορούν να θεωρηθούν ισοδύναμες από την τεχνική υπηρεσία, εάν υποβληθούν αποδεικτικά έγγραφα που αποδεικνύουν ότι πληρούνται οι απαιτήσεις των διαδικασιών δοκιμών που περιγράφονται στο παρόν παράρτημα.
 3. ΟΡΙΣΜΟΣ ΟΡΙΩΝ ΤΥΦΛΟΥ ΣΗΜΕΙΟΥ
 3.1.
 Η περιοχή τυφλού σημείου προσδιορίζεται από όλες τις θέσεις αντικειμένων δοκιμής στις οποίες ολόκληρος ο δακτύλιος του αντικειμένου δοκιμής δεν είναι ορατός από το προσοφθάλμιο σημείο αναφοράς.
 3.2.
 Το όριο τυφλού σημείου προσδιορίζεται στην πρώτη θέση εκτός της περιοχής τυφλού σημείου όπου το σύνολο του δακτυλίου του αντικειμένου δοκιμής είναι ορατό από το προσοφθάλμιο σημείο αναφοράς.


text:
 Avis juridique important
 |
 11992M/PRO/CC/03
 Συνθήκη για την Ευρωπαϊκή Ένωση - Πρωτόκολλο σχετικά με τα κριτήρια σύγκλισης που αναφέρονται στο άρθρο 109 Ι της συνθήκης για την ίδρυση της Ευρωπαϊκής Κοινότητας - Άρθρο 3
 Επίσημη Εφημερίδα αριθ. C 191 της 29/07/1992 σ. 0085
 Άρθρο 3 Το κριτήριο της συμμετοχής στο Μηχανισμό Συναλλαγματικών Ισοτιμιών του Ευρωπαϊκού Νομισματικού Συστήματος, που αναφέρεται στο άρθρο 109 Ι παράγραφος 1, τρίτη περίπτωση της συνθήκης, σημαίνει ότι ένα κράτος μέλος έχει τηρήσει τα κανονικά περιθώρια διακύμανσης που προβλέπει ο Μηχανισμός Συναλλαγματικών Ισοτιμιών του Ευρωπαϊκού Νομισματικού Συστήματος χωρίς σοβαρή ένταση κατά τα δύο, τουλάχιστον, τελευταία έτη πριν από την εξέταση. Ειδικότερα, το κράτος μέλος δεν πρέπει να έχει υποτιμήσει την κεντρική διμερή ισοτιμία του νομίσματός του έναντι του νομίσματος οποιουδήποτε άλλου κράτους μέλους με δική του πρωτοβουλία μέσα στο ίδιο χρονικό διάστημα.


text:
 15.9.2005
 EL
 Επίσημη Εφημερίδα της Ευρωπαϊκής Ένωσης
 L 239/26
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX αριθ. 53/2005,
 της 29ης Απριλίου 2005,
 για την τροποποίηση του παραρτήματος IΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα II της συμφωνίας τροποποιήθηκε με την απόφαση αριθ. 43/2005 (1) της Μεικτής Επιτροπής του ΕΟΧ της 11ης Μαρτίου 2005.
 (2)
 H οδηγία 2003/120/ΕΚ της Επιτροπής, της 5ης Δεκεμβρίου 2003, για την τροποποίηση της οδηγίας 90/496/ΕΟΚ σχετικά με τους κανόνες επισήμανσης των τροφίμων όσον αφορά τις τροφικές τους ιδιότητες (2) πρέπει να ενσωματωθεί στη συμφωνία,
 ΑΠΟΦΑΣΙΖΕΙ:
 Άρθρο 1
 Στο σημείο 53 (οδηγία 90/496/ΕΟΚ του Συμβουλίου) του κεφαλαίου XII του παραρτήματος II της συμφωνίας, προστίθεται το ακόλουθο κείμενο:
 «, όπως τροποποιήθηκε από:
 —
 32003 L 0120: Οδηγία 2003/120/EΚ της Επιτροπής της 5ης Δεκεμβρίου 2003 (ΕΕ L 333 της 20.12.2003, σ. 51).»
 Άρθρο 2
 Τα κείμενα της οδηγίας 2003/120/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 30 Απριλίου 2005, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 29 Απριλίου 2005.
 Για τη Μεικτή Επιτροπή του ΕΟΧ
 Ο Πρόεδρος
 Richard WRIGHT
 (1) EE L 198 της 28.7.2005, σ. 45.
 (2) ΕΕ L 333 της 20.12.2003, σ. 51.
 (3) Δεν έχουν αναφερθεί συνταγματικές απαιτήσεις.


text:
 22.4.2010
 EL
 Επίσημη Εφημερίδα της Ευρωπαϊκής Ένωσης
 L 101/22
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 12/2010
 της 29ης Ιανουαρίου 2010
 για την τροποποίηση του παραρτήματος XIII (Μεταφορές) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ TOY ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα XIII της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 145/2009 της 4ης Δεκεμβρίου 2009 (1).
 (2)
 Η απόφαση 2009/460/ΕΚ της Επιτροπής, της 5ης Ιουνίου 2009, περί της έγκρισης κοινής μεθόδου ασφάλειας για την εκτίμηση της επίτευξης των στόχων ασφάλειας, όπως προβλέπεται στο άρθρο 6 της οδηγίας 2004/49/ΕΚ του Ευρωπαϊκού Κοινοβουλίου και του Συμβουλίου (2) πρέπει να ενσωματωθεί στη συμφωνία.
 (3)
 Η απόφαση 2009/561/ΕΚ της Επιτροπής, της 22ας Ιουλίου 2009, για τροποποίηση της απόφασης 2006/679/ΕΚ όσον αφορά την εφαρμογή των τεχνικών προδιαγραφών διαλειτουργικότητας για το υποσύστημα έλεγχος-χειρισμός και σηματοδότηση του διευρωπαϊκού συμβατικού σιδηροδρομικού συστήματος (3) πρέπει να ενσωματωθεί στη συμφωνία,
 ΑΠΟΦΑΣΙΖΕΙ:
 Άρθρο 1
 Το παράρτημα XIII της συμφωνίας τροποποιείται ως εξής:
 1)
 Μετά το σημείο 42εα [Κανονισμός (ΕΚ) αριθ. 653/2007 της Επιτροπής] παρεμβάλλεται το ακόλουθο σημείο:
 «42εβ.
 32009 D 0460: απόφαση 2009/460/ΕΚ της Επιτροπής, της 5ης Ιουνίου 2009, περί της έγκρισης κοινής μεθόδου ασφάλειας για την εκτίμηση της επίτευξης των στόχων ασφάλειας, όπως προβλέπεται στο άρθρο 6 της οδηγίας 2004/49/ΕΚ του Ευρωπαϊκού Κοινοβουλίου και του Συμβουλίου (ΕΕ L 150 της 13.6.2009, σ. 11).».
 2)
 Στο σημείο 37θ (Απόφαση 2006/679/ΕΚ της Επιτροπής) προστίθεται η ακόλουθη περίπτωση:
 «—
 32009 D 0561: απόφαση 2009/561/ΕΚ της Επιτροπής της 22ας Ιουλίου 2009 (ΕΕ L 194 της 25.7.2009, σ. 60).».
 Άρθρο 2
 Τα κείμενα των αποφάσεων 2009/460/ΕΚ και 2009/561/ΕΚ στην ισλανδική και τη νορβηγική γλώσσα, που δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει την 30ή Ιανουαρίου 2010, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (4), ή κατά την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 11/2010 της 29ης Ιανουαρίου 2010 (5), ανάλογα με το ποια ημερομηνία είναι μεταγενέστερη.
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 29 Ιανουαρίου 2010.
 Για τη Μεικτή Επιτροπή του ΕΟΧ
 Ο Πρόεδρος
 Alan SEATTER
 (1) ΕΕ L 62 της 11.3.2010, σ. 42.
 (2) ΕΕ L 150 της 13.6.2009, σ. 11.
 (3) ΕΕ L 194 της 25.7.2009, σ. 60.
 (4) Δεν έχουν αναφερθεί συνταγματικές απαιτήσεις.
 (5) Βλέπε σ. 22 της παρούσας Επίσημης Εφημερίδας.


text:
 Σημαντική ανακοίνωση νομικού περιεχομένου
 |
 12008M/PRO/26
 Ενοποιημένη απόδοση της Συνθήκης για την Ευρωπαϊκή Ένωση - ΠΡΩΤΟΚΟΛΛΑ - Πρωτόκολλο (αριθ. 26) σχετικά με τις υπηρεσίες γενικού συμφέροντος
 Επίσημη Εφημερίδα αριθ. 115 της 09/05/2008 σ. 0308 - 0308
 ΠΡΩΤΟΚΟΛΛΟ (Αριθ. 26)ΣΧΕΤΙΚΑ ΜΕ ΤΙΣ ΥΠΗΡΕΣΙΕΣ ΓΕΝΙΚΟΥ ΣΥΜΦΕΡΟΝΤΟΣΤΑ ΥΨΗΛΑ ΣΥΜΒΑΛΛΟΜΕNΑ ΜΕΡΗ,ΕΠΙΘΥΜΩΝΤΑΣ να τονίσουν τη σημασία των υπηρεσιών γενικού συμφέροντος,ΣΥΜΦΩΝΗΣΑΝ επί των ακολούθων ερμηνευτικών διατάξεων, οι οποίες προσαρτώνται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης:Άρθρο 1Στις κοινές αξίες της Ένωσης για τις υπηρεσίες γενικού οικονομικού συμφέροντος κατά την έννοια του άρθρου 14 της Συνθήκης για τη λειτουργία της Ευρωπαϊκής Ένωσης περιλαμβάνονται ιδίως:- ο ουσιώδης ρόλος και η ευρεία διακριτική ευχέρεια των εθνικών, περιφερειακών και τοπικών αρχών όταν παρέχουν, αναθέτουν και οργανώνουν υπηρεσίες γενικού οικονομικού συμφέροντος όσο το δυνατόν εγγύτερα στις ανάγκες των χρηστών·- η ποικιλομορφία των διαφόρων υπηρεσιών γενικού οικονομικού συμφέροντος και οι διαφορές στις ανάγκες και τις προτιμήσεις των χρηστών που είναι δυνατόν να προκύψουν από τις εκάστοτε γεωγραφικές, κοινωνικές ή πολιτισμικές συνθήκες·- υψηλό επίπεδο ποιότητας, ασφάλειας και οικονομικής προσιτότητας, ίση μεταχείριση και προώθηση της καθολικής πρόσβασης και των δικαιωμάτων των χρηστών·Άρθρο 2Οι διατάξεις των Συνθηκών ουδόλως επηρεάζουν την αρμοδιότητα των κρατών μελών όσον αφορά την παροχή, την ανάθεση και την οργάνωση υπηρεσιών γενικού συμφέροντος μη οικονομικού χαρακτήρα.--------------------------------------------------